outiriina: toukokuuta 2013\nLähettänyt outiriina klo 17.30 4 kommenttia: Linkit tähän tekstiin\nLähettänyt outiriina klo 10.00 4 kommenttia: Linkit tähän tekstiin\nhelmin kauniiseen "puutarhassa"-riipukseen tein ensimmäisenä ketjunpätkän viime viikolla. monenmonta ideaa ennätti mielessä pyöriä ennen viikonloppua, mutta kun sunnuntaiaamuna tartuin korutarvikkeisiin ja ryhdyin helmilaatikoita tutkimaan, löytyivät mieluiset helmet melkeinpä siltä istumalta. ensimmäisen osuuden teko sujui aivan mukavasti.\ntämän kurkistuskuvan julkaisu jäi myöhempään kuin toisilla "piiriläisillä". koskaan ei voi tietää mitä elämällä on itselle kellekin varattuna. surun kohdattua eteenpäin on kuitenkin katsottava, ja suurena apuna omalla kohdallani on kaikenlainen tekeminen. siksipä seuraavan korun osuuteni on jo valmis ja odottamassa postitusta eteenpäin. mutta sen kurkistuskuvan saatte sitten sunnuntaina :)\nLähettänyt outiriina klo 20.51 4 kommenttia: Linkit tähän tekstiin\nTunnisteet: korukopla, korupiiri, puutarhassa, pätkäkoru\nLähettänyt outiriina klo 9.22 4 kommenttia: Linkit tähän tekstiin\nTunnisteet: runo, sydän, äitienpäivä\non tämän korukoplan pätkäkoru-haasteen riipuksen, ja niin ollen koko tulevan korun nimi. riipus oli lähestulkoon valmis jo keskiviikkona, jäi enää loppusilausta odottamaan. ajattelin tuolloin, että palattuamme pitkän viikonlopun vietosta (kiertelimme yhdistetyllä huvi&hyöty-reissulla etelä-suomessa kolme päivää ja kotiuduimme viime yönä puoliltä öin) minulla olisi tämä sunnuntaipäivä aikaa tehdä viimehetken viilaukset, kuvata ja kirjoittaa postaus ihan hyvissä ajoin. vaan toisinpa kävi, tuli voittamaton este ja niinpä kuvaus ja postaus jäi tänne "yliajalle". niinhän sitä sanotaan, että parempi myöhään kuin ei milloinkaan, jotenka tässä tämä riipus nyt on, vähän eri kulmista ja eri taustoilla kuvattuna :) täytyy sanoa, että olen todella tyytyväinen tähän ja maltan tuskin odottaa että se on kierroksensa tehnyt.\ntässä merenhenki lepää merenrannasta tuodulla kivellä auringonsäteiden hellimänä\nsitten ripustin sen pihakuuseemme, jotta pisarat asettuisivat luonnolliseti riippumaan\nvähän toisesta kulmasta, aurinko tuo ihanan akaatin sävyt upeasti esiin. akaatin tilasin metallin kosketuksen jaanalta\nja vielä pihakivien päällä, ikään kuin rantakivillä.\nkoruja en ole tainnut ulkosalla juurikaan aiemmin kuvata,\nmutta luulenpa että jatkossa käytän luontoäitiä kuvausympäristönä useamminkin :)\nkorukoplan sivulla pääset tutustumaan muidenkin korupiiriläisten riipuksiin\nLähettänyt outiriina klo 19.38 12 kommenttia: Linkit tähän tekstiin\nTunnisteet: akaatti, haaste, kieputtelu, korukopla, korupiiri, lasihelmet, merenhenki, pätkäkoru, riipus


Ansaitse rahaa roolipelaamalla | Roolipelitiedotus\nAnsaitse rahaa roolipelaamalla\nJätä kommentti Kirjoittanut Sami Koponen : 05.08.2011\nNuorten Akatemia ja Allianssi etsivät roolipelaajia opettamaan nuorisoa. Kolmen tunnin pelistä pelinjohtajalle tilitetään 120 euroa palkkaa.\nErityisesti joensuulaisten, jyväskyläläisten ja tamperelaisten roolipelaajien kannattaa lukea tämä.\nDraamatyöpajan kautta liikennekasvatusta\nNuorten Akatemia järjestää tulevana syksynä kouluvierailuja laajalla rintamalla 13-19-vuotiaille nuorille. Yhteistyökouluja on pääkaupunkiseudulta, Turusta, Tampereelta, Lahdesta, Kuopiosta, Jyväskylästä ja Oulusta. Pointtina on järjestää draamatyöpaja, jossa nuoria kannustetaan pohtimaan liikennetottumuksiaan.\nTyöpaja kestää 90 minuuttia, ja työpajan vetäjälle maksetaan viidenkymmenen euron kertakorvaus (+ matkakulukorvaukset). Kullekin mainitulle alueelle on tarkoitus kouluttaa 2-4 työpajan vetäjää, jolloin arvio on, että kukin saisi 2-5 työpajaa vedettäväkseen syksyn mittaan. Keikkatyö sopii hyvin esimerkiksi opiskelijoille.\nHakuaika päättyy 29. elokuuta. Hakuohjeet ja lisätietoa löydät tästä.\nGaia – kansojen kokous\nSe varsinainen pihvi on kuitenkin nuorisojärjestö Allianssin työtarjous. Allianssilla on menossa globaalikasvatuksen kampanja Kaikki erilaisia, kaikki samanarvoisia (eli keks). Eräänä työmuotona tässä kampanjassa on Gaia -roolipelin järjestäminen.\nGaia – kansojen kokous näyttäisi olevan näitä perinteisiä eduroolipelejä, joissa simuloidaan neuvottelua ja/tai ongelmanratkaisua. Tässä nimenomaisessa tapauksessa peliin osallistujat jaetaan ryhmiin, joiden pitää kunkin keksiä ryhmän teeman mukainen ratkaisu ekologisiin ongelmiin. Semmoista perus-demokratiakasvatusta siis.\nAllianssi hakee siis peliohjaajia vetämään Gaiaa nuorisotaloille. Kohteita löytyy Joensuusta, Jyväskylästä ja Tampereelta. Toiminta-aika on ainakin syksy 2011, mahdollisesti vielä jatkoa ensi kesänäkin.\nGaia-peli pitää vetää läpi kolmessa tunnissa ja pelinvetäjän pitää huolehtia myös valmisteluista ja purkamisesta. Palkkiota rapsahtaa 120 euroa per peli (+ matkakulukorvaukset), eli tässä puhutaan aika maittavista tuntipalkoista. Pyrkimyksenä on, että Joensuuhun, Jyväskylään ja Tampereelle saadaan kuhunkin noin kuusi pelinvetäjää (toimivat aina pareittain), joille kullekin ounastellaan tulevan viitisen pelivierailua.\nHakuaika päättyy 26. elokuuta. Lisätietoa ja hakuohjeet löytyvät täältä.\nJuoruilu roolipelit, roolipelit uutisissa\n← Kirjoita skenu Raggille\tPohjola ja Kemppi Traconissa →


StaraTV: Spekti Hong Kongissa ja Kiinassa – tältä näytti dokumentin kulisseissa – Stara\nStaraTV: Spekti Hong Kongissa ja Kiinassa – tältä näytti dokumentin kulisseissa\nMatkailu StaraTV Viihdeuutiset 21.1.2016, 9:00 · Stara.fi\nSuomalainen suosikkiräppäri Spekti käväisi taannoin Hong Kongissa ja Kiinassa, jossa hän vieraili Huawein Honor-brändin kaksivuotisjuhlilla. Stara oli mukana, kun Spektistä kuvattiin reissulla televisiodokumenttia. Dokumentti esitetään ensi lauantaina Nelosella.\nStaraTV:n videolla nähdään miltä dokumentin kulissien takana tapahtui ja haastatellaan Spektiä sekä reissusta ja dokumentista että myös miehen kuulumisista ja tulevaisuuden suunnitelmista.\nNi hao, Macho Fantastico esitetään televisiossa Nelosella lauantaina 23.1.2016 kello 10.30. Dokumentti uusitaan Nelosella 25.1.2016 kello 00.00, Jimillä 26.1.2016 kello 00.25 ja Livillä 27.1.2016 kello 00.10.


23.6.2010 Keskiviikon treenit – Kero, Disco ja Potter\nEtusivu » Tottelevaisuus » 23.6.2010 Keskiviikon treenit\nKeskiviikkona jatkettiin Oivan treeneissä Viiman kanssa. Alku olikin vähän erilainen, kun Viimalle ei nami kelvannut lainkaan, mutta kyllähän se sitten alkoi maittamaan, kun itse treenaamaan päästiin.\nEnsin tehtiin käsikosketustaa. Eka sarja meni ok, mutta toinen oli jostain syystä hankalampi. Johtui varmaan siitä, että vaihdoin hieman paikkaa ja koirakin joutui vaihtamaan omaa paikkaansa. Pari tökkäystä meni vielä ihan hyvin, mutta sitten Viima halusi jo takaisin häkkiin ja alkoi haukkua, kun mitään ei tapahtunutkaan :P\nToinen harjoitus oli häkkileikki. Ihan hyvin Viima tätä teki, vaikka ehkä vähän nihkeämmin kuin viimeksi. Hieman kokeiltiin myös eri kulmista häkkiin hakeutumista, mutta näitä pitää kotona harjoitella vielä enemmän.\nUutena asiana käytiin ympyrätyöskentelyä. Tämä olikin ihan kiva harjoitus ja hieman vaativakin, kun paikalla oli paljon tuoksuja jne. Ihan hyvin Viima kuitenkin tuli mukana, etenkin vasemmalla ulkoringissä kiertäminen sujui kivasti. Oikealla puolella kulkemisessa oli hakemista. No, pitää näitäkin harjoitella kotosalla lisää :)\nKivat olivat taas treenit ja Viimakin sai aivojumppaa. Pitää yrittää jatkossa olla paikalla aiemmin, että ehtii ulkoiluttaa koiraa kunnolla ja ottaa vaikka hieman kontaktiharjoitusta. Nyt tällä kerralla Viima oli jotenkin enemmän piippailuvireessä kuin viimeksi. Itse suoritusten aikana oli ihan hissuksiin, mutta häkissä odotellessaan tuppasi piippailemaan aina välillä.\nTreenin jälkeen käytiin ulkoilemassa, ja sitten otin Myryn kanssakin hieman tuota ympyrätyöskentelyä. Sujui oikein kivasti molempiin suuntiin, tosin oikealla puolella kulkeminen oli vähän hankalampaa.\nTreenattiin tänään pienellä porukalla Kivikossa vähän kaikenlaista. Lähinnä tehtiin häkkitreeniä, videoitiin jne. Myryn kanssa ei tehty mitään tavoitteellista, vaan tehtiin vähän käsikosketuksia […]\n3. tokokurssin kerta. Tällä kerralla käsiteltiin kaukokäskyjä (istu-maahan, maahan-seiso), seuraamisen viilaamista ja sitten annettiin vihjeitä paikallaolon harjoitteluun (alo- ja avo-luokat). Tunnin jälkeen […]\nTänään oli viimeinen tokokurssin kerta. Aloitimme ryhmän kanssa itsekseen, kun kouluttajamme oli myöhässä. Tehtiin Myryn kanssa sitä sun tätä, kuten vähän seuraamisen […]\nEdellinen 22.6.2010 Häkkileikki\nSeuraava 24.6.2010 Maxi-hyppäri treeniratana


Joutsan Seutu | "Velvoitteet on täytetty", väittää ely-keskus\n"Velvoitteet on täytetty", väittää ely-keskus\nJoutsan Seutu | 1.10.2014\nJoutsan raitin nurmialueiden ruokoton kunto ja pensaiden nyhtäminen pois on puhuttanut kansaa syksyyn asti. Etenkin pensaita on haluttu uusittavan. Myös se on kiinnostanut, leikattiinko nurmikoita todella viisi kertaa, kuten urakkasopimuksessa määrättiin.\nJotta asiaan saataisiin jonkinlainen piste, Joutsan Seutu otti yhteyttä Keski-Suomen ely-keskuksen korkeimpiin virkamiehiin kysyen, onko nurmialueiden hoito ollut sopimuksen mukaista. Urakkasopimus valtion teiden hoidosta Joutsan taajamassa on tehty pääurakoitsijan YIT:n ja Keski-Suomen ely-keskuksen välillä. Samalla tiedusteltiin mahdollista istutusten korvaamista uusilla.\nVastaukseksi tuli yksiselitteisesti, ettei ely-keskus ole huomannut mitään vikaa nurmialueiden hoidossa. Kunnossapitopäällikkö Jari Mikkonen kertoo keskustelleensa sekä aluevastaavien että urakoitsijoiden kanssa kesän hoitotöiden toteuttamisesta.\n– Käytyjen keskustelujen perusteella voin Joutsan osalta todeta esitettyihin kysymyksiin, että urakkasopimuksen mukaiset velvoitteet on täytetty. Tällä hetkellä ei ole suunnitelmissa, että poistetut istutukset uusittaisiin. Liittymien näkemät ovat nyt paljon paremmat ja turvallisemmat kaikille tienkäyttäjille, kiteyttää Mikkonen.\nKoska kerran urakkasopimuksen velvoitteet on täytetty, niin ilmeisesti myös niittokerrat ovat olleet asianmukaiset. Yhdystietä kauttaaltaan ja Jousitietä sillalta Savontielle piti niittää viisi kertaa 1.6.–15.9. välisenä aikana ja muita osia kolme kertaa. Näköhavaintoja sellaisesta toimenpiteestä on kuitenkin tehty vain kahdesti Mikkosen väitteestä huolimatta. Myös nurmikon poikkeuksellinen pituus kesän aikana on hämmästyttävä, jos kerran kaikki on mennyt kuten pitää.\n– Jatkossa tulemme kiinnittämään enemmän huomiota kesän ensimmäisen niiton ajankohtaan, vuotuisen kasvukauden vaihtelun mukaan, kertoo Mikkonen.\nMaatalouden kehittäminen on yksi Joutsan uuden elinkeino-ohjelman linjauksista Kuntaselvittäjät: lisää yhteistyötä Joutsan ja Luhangan välille, jopa yhdistyminen?


Sivistysmatka Porvooseen - Nokian Renkaat - Yhteisö\nElokuun toinen viikko ja yölämpötilojen lasku enteilee kylmien ilmojen saapumisesta.\nAutoni polttoainemittarin keltainen valo muistuttaa, että olisi kannattanut eilen tankata ja maku suussani, että aamulla pestä hampaat. Vilkkuvat keltaiset valot sekä alennetut nopeusrajoitukset antavat ymmärtää, ettei Porvoon suuntaan siirtyminen onnistu helpolla.\nVuorossa oli Nokian Renkaiden järjestämä tapahtuma, jossa esiteltiin paikkansa henkilöautokannastamme löytäneille katumaastureille sopivat Hakka-tuoteperheen Black- ja Blue-rengasmallit sekä pakettiautoille sopiva C2-rengas. Tapahtuma järjestettiin Porvoon kupeessa sijaitsevalla Premier Park-ajoradalla.\n(Näkymä kuin futisvaimojen autokoulusta.)\nPaikalle oli saapunut autoiluun erikoistuneita ammattitoimittajia Suomesta, Ruotsista ja Norjasta sekä minä Helsingistä. Tilaisuudessa selkeästi ammattimaisinta antia edusti kuitenkin Nokian Renkaiden teknisen asiakaspalvelun päällikkö Matti Morri. Hänen esitelmänsä uusista ominaisuuksista ja varsinkin siitä miksi näin on päädytty tekemään, ei jättänyt turhille kysymyksille tilaa. Jokaiseen kokeilevaan kysymykseen löytyi vastaus ilman turhaa kiertelyä.\nEsimerkkinä renkaiden sisältämä Aramid Sidewall-teknologia, joka vahvistaa renkaiden sivupintaa. Miksikö? Hienon ja sinänsä mitäänsanomattoman nimen taakse kätkeytyy ajatus ehkäistä renkaan rikkoutumista esim. kuoppaan tai monttuun ajettaessa tai parkkeeratessa liian lähelle katukivetystä kaupunkiolosuhteissa, jolloin katukivetyksen reuna helposti saattaa repiä katumaasturin renkaan hajalle. Omassa tapauksessani toki vain vanteet saavat kolhun ja menettävät jälleenmyyntiarvoaan.\n(Kuin hirvi Helsingin keskustassa eli kaupunkimaasturi metsässä.)\nTilaisuuden informatiivinen osio teknisen asiakaspalvelupäällikkö Morrin johdatuksella toi esille ikävästi sen, kuinka paljon renkaat sisältävät sekä innovaatioita että niiden käyttöä helpottavia tekijöitä, mutta jotka kuitenkin jäävät meiltä suurimmalta osalta huomaamatta ja siten hyödyntämättä. Morri korosti käyttämään muun muassa rengaspaineille (esim. 2.5) sekä renkaan sijaintiin (oikea taka) liittyviä valmiita merkintäpaikkoja renkaiden kyljistä - eipä ole tarttunut vielä omaan lihasmuistiin.\n(Harvemmin tulee tarkistettua niinkin yksinkertaista asiaa kuin renkaanpinnan kulutusmittaria.)\nRadalla sekä maantiellä pääsimme vielä tutustumaan rengasuutuuksiin. Tylsältä tuntuneen maantieajon jälkeen pääsin nauttimaan radalla pelkääjan paikalta Teknavi:n nuoren toimittaja-alun Mikko Aution ratatyöskentelystä. Joskus on mukavampi olla itse matkustajana ja katsoa kun itseään paremmat antavat auton mennä ja kertoa omia havaintojaan renkaista.


Tarvitsemme netti-idiootteja - Hupparihörhö\nBlogit Hupparihörhö 26.7.2018 16:35\nSomessa taas kuhistaan. Nyt kuwaitilainen kauneusbloggaaja Sondos al-Qatta on suututtanut koko maailman avauduttuaan, kuinka filippiiniläisten palvelijoiden – eli käytännössä orjien – lomavaatimukset ovat kohtuuttomia.\n"He ovat saamassa päivän vapaata joka ikinen viikko!", ihonsa sileäksi maalannut al-Qatta vollaa somepäivityksessään. Miljoonien seuraama nuori nainen ei voi myöskään tajuta, miksi orjien tulisi antaa pitää passinsa itsellään, sillä onhan kyseessä selkeä karkaamisriski. Videon lopussa sometähti kuitenkin pehmentää sanomaansa toteamalla, että keskitytään nyt tärkeämpiin asioihin, nimittäin Botoxiin.\nSondos al-Qatta on etuoikeuksiensa tyhmentämä, todennäköisesti keskimääräistä bimbompi arabimimmi, jonka käsitys maailmasta on pinnallinen ja kauhea. Hän ansaitsee päällensä laskeutuneen somevihan, sillä hänen palvelijansa ovat oikeita kokonaisia ihmisiä, joiden ihmisarvo on täsmälleen sama kuin al-Quattalla.\nBotox, idiootti, kauneusbloggaaja, Kuwait, orjuus, palvelijat, Sondos al-Qatta


Rovaniemen Palloseura - C 14 Tytöt voittivat Sunderby SK:n\nkeskiviikko, 21 touko 2014 17:39\nC 14 Tytöt voittivat Sunderby SK:n\nRovaniemen Palloseuran C 14 tytöt voittivat viime sunnuntaina vieraansa Sunderby SK:n 3-0 (0-0 ).\nJoukkue pelaa tänä vuonna Norrbottenin läänin v. 2000 syntyneiden tyttöjen 4.divisioonaa ja siellä lohko C:tä, koska Suomen Palloliiton piirisarjaan ei ilmoittautunut tarpeeksi joukkueita.\nMolemmat joukkueet aloittivat pelin hermostuneesti ja jännitys selvästi laski pelin tasoa. Pian kuitenkin kotijoukkue alkoi saada otetta pelistä ja hyökkäykset laitojen kautta johtivat useaan maalintekotilanteeseen. Puoliajalle mentiin silti tasanumeroissa.\nToisella puoliskolla kotijoukkue sai luotua entistä enemmän painetta Sunderbyn puolustukseen ja 51 min kohdalla ruotsalaispelaaja joutui pelaamaan palloa rangaistusalueella käsin. Tuomitun rangaistuspotkun tinttasi Minja Alaniva maaliin.\nKotijoukkue sai maalista rutkasti lisää voimaa ja pallo alkoi liikkua kauniisti pelaajalta toiselle. 75 min kohdalla Nea Rautio lisäsi lukemiksi 2-0 ja hetkeä myöhemmin 77 min Ronja Nieminen sijoitti loistavan yksilösuorituksen jälkeen pallon maaliin loppulukemiksi 3-0.\nTyttöjoukkueen seuraava peli on jo tulevana sunnuntaina 25.5. ja vieraspelissä vastustajana on Bodenin kunnassa sijaitseva Sävast AIF


A-sarjan Mercedes - auto, joka kellahti katolleen\nMercedeksen A-sarja tuli vuonna 1997 markkinoille ryminällä. Ruotsalainen autolehti kaatoi upouuden mallin nurin niin sanotussa hirvitestissä.\n24.7.2012 klo 20.37päivitetty 24.7.2012 klo 20.40\nNs. hirvitestissä katolleen kellahtanut Mercedes Benzin A-sarjan auto.Yle\nA-sarja edusti Mercedekselle kaikkea sitä, mitä automerkillä ei aiemmin ollut tarjota. Sillä kosiskeltiin nuoria ostajia ja ennen kaikkea naisia. Autossa oli merkin filosofian vastaisesti etuveto ja totuttelua vaatinut ulkonäkö. Sillä haluttiin haastaa VW Golf.\nA-sarjan Mercedeksen nolo kaatuminen on kaikkien kriisiviestinnän oppikirjojen esimerkkitapaus. Yhtiön johto oli lokakuussa 1997 Tokion automessuilla. Siellä ensiesittelyssä oli Daimlerin silloinen lippulaiva Maybach.\nSamaan aikaan Ruotsissa Robert Collinin johtama testausryhmä vei autojätin pienimmän mallin testiradalle. Saksassa juuri kukaan ei ollut aiemmin kuullutkaan ruotsalaisten ohjelmassa olevasta ”Elchtestistä”, hirvitestistä. Lokakuun 21. päivän jälkeen tämän väistöliikkeen tunsi koko maailma.\nA-sarjasta tullaan aina muistamaan sen kaatuminen\nMercedesin A-sarjasta on nyt 15 vuotta myöhemmin esitelty kolmas sukupolvi. Ensimmäiset vuodet mallille lähinnä naureskeltiin. Yhtiön maine kärsi A-sarjan myötä valtavan kolauksen, jonka korjaaminen maksoi miljardeja.\nDaimlerin johto yritti aluksi vaieta ja jopa vähätellä koko tapahtumaa. Osittain syynä oli aikaero. Yhtiön johto ei Tokiossa heti ymmärtänyt, että reagoiminen ja tapahtuneen myöntäminen olisi pitänyt aloittaa heti keskellä Japanin yötä. Ruotsalaiset testaajat ottivat samaan aikaan kellahduksesta irti kaiken mediahyödyn.\nKuvat kaatuneesta ja katolleen jääneestä uutuusmallista levisivät tunneissa kaikkialle. Auton myynti loppui kuin seinään ennen kuin se oli edes kunnolla alkanut.\nAjonvakausjärjestelmät tulivat jäädäkseen\nRuotsalaistestaajat tekivät hirvitestissä nopean ohjausliikkeen ensin vasemmalle, minkä jälkeen pienen suoraan ajon jälkeen tehtiin nopea paluu takaisin omalle kaistalle. Yleensä autot lähtevä pidon menetettyään luistamaan, mutta yksikään muu automalli ei ollut koskaan aikaisemmin hirvitestissä kaatunut.\nVuoden 1997 uutukaisessa A-sarjassa painopiste oli vain hiukan muita tuolloisia autoja korkeammalla. Asiantuntijat totesivat lopulta, että onnettomuus oli useiden sattumien summa. Edes ammattilainen ei olisi välttämättä onnistunut kaatamaan autoa samalla tavalla toistamiseen.\nA-sarjan kaatuminen oli kuluttajien voitto. Se nopeutti merkittävästi ajonvakausjärjestelmien tulon perheluokan autoihin. Mercedes varusti turvallisuuden lisäämiseksi A-sarjan ESP –järjestelmällä. Järjestelmällä, jonka se oli kehittänyt alun perin vain suurin, tehokkaisiin ja kalliisiin malleihinsa. Nykyään ajonvakaus säästää vuosittain tuhansien ihmisten hengen.\ntekniikkaautotMercedes-BenzDaimlerMercedes-Benz AautolehdetmaakulkuneuvottieliikenneSaksan ajoneuvomarkkinatautoteollisuus


Sipilä söi pyhät puheensa | Lappeenrannan Uutiset Hyppää pääsisältöön\nLappeenrannan Uutiset Valikko\n21.3.2017 - 08.00A-P. PietiläSipilä söi pyhät puheensa Mikä on sovittu, se perutaan.\nPääministeri Juha Sipilä kutsui viime vuoden toukokuussa Säätytalolle valtionyhtiöiden hallitusten jäseniä. Paikalle komennettiin etenkin hallitusten puheenjohtajat. Pääministeri linjasi tilaisuudessa valtion omistajaohjausta ja tavoitteita. Sipilä otti ohjakset omiin käsiinsä.\nOhjauksessa käsiteltiin valtionyhtiöiden hallitusten kokoonpanoa ja jäsenten valintakriteerejä. Sipilä vahvisti tilaisuudessa sen, minkä hän oli sanonut jo aikaisemminkin. Valtionyhtiöitä johdetaan kuin mitä muita tahansa yhtiöitä. Siksi hallituksiin valitaan ammattilaisia eikä poliitikkoja.\nSuomi on sitoutunut läntisten teollisuusmaiden yhteistyöjärjestön OECD:n koodistoon. Sen mukaan jäsenmaat pitävät poliitikot poissa yrityksistä, joissa julkisella vallalla on enemmistö ja siten myös määräysvalta.\nSipilän luottomies Harri Sailas kysyi Säätytalolla pääministeriltä, noudattaako Sipilä OECD:n linjausta? Sailas on entinen työeläkeyhtiö Ilmarisen toimitusjohtaja, joka nykyään on valtion sijoitusyhtiö Solidiuminin, viinayhtiö Alkon ja lentokenttäyhtiö Finavian puheenjohtaja.\nKymmenet paikalla olleet henkilöt kuulivat Sipilän vastauksen. ”Kyllä, tämä on lupaus”. Sipilä nykäisi maton valtionyhtiöiden hallitusten alta."\nPari viikkoa sitten Sipilä nykäisi maton valtionyhtiöiden hallitusten alta.Hän nimitti kansanedustaja Harry Harkimon (kok.) Veikkauksen hallituksen jäseneksi vastoin aikaisempia lupauksiaan ja vastoin sitä, mitä hän on aikaisemmin pitänyt hyvänä hallintona.\nHarkimon nimitys on kyseenalainen myös siksi, että Harkimon omistamalla jääkiekkojoukkueella Jokereilla on rahakas yhteistyösopimus Veikkauksen kanssa. Harkimon omistus hyötyy Veikkauksesta.\nHarkimo edustaa Suomessa myös venäläisiä Jokereiden omistajia, joihin kohdistuu EU:n asettamia Venäjä-pakotteita. Mikään näistä jääviysperusteista ei estänyt Harkimon nimitystä.\nSeuraavaksi Sipilä haluaa siirtää Yleisradion keskeiset päätökset yhtiön hallitukselta poliitikkojen miehittämälle hallintoneuvostolle.\nSipilä on erittäin epävakaa\nKe 22.3.2017 - 07.55\nSipilä on erittäin epävakaa persoona niin mitä muuta voisi odottaa häneltä.\nTatu Kirjaudu tai rekisteröidy kommentoidaksesi\nKe 22.3.2017 - 12.03\nStalin piti vodkan hinnan alhaalla, ja kansa iloitsi. Tänä päivänä ei tietenkään sellaista ole, mutta\nJokerit on tuottanut kolmen vuoden ajan miljoona euroa kuukaudessa tappiota. Tiedetään Putinin\nolevan raitis ja innokas jääkiekkoilija, että peli viihdyttää vielä pitkään Venäjällä.\nSipilä nimitti hyvän naapurinsa Veikkauksen hallitukseen. Veikkaus sponsoroi voimakkaasti Jokereita ja viime maanantain Hesarissa Veikkauksen sponsoroinnista vastaava kokoomuslainen johtaja kertoo innosta hehkuen fanittavansa Jokereita henkeen ja vereen. Siinä ei tietenkään ole\nmitään väärää. Mutta tappiota miljoona euroa kuukaudessa on iso summa vaikka Veikkaus tukisi\nreilumminkin jopa venäläisille omistajille.\njuhani salonen Kirjaudu tai rekisteröidy kommentoidaksesi\nSipilä on eliitin ja\nKe 22.3.2017 - 12.13\nSipilä on eliitin ja eliittiyritysmaailman paras ystävä. Hän tappaa duunareiden kansanosan kiusaamalla leikkausohjelmillaan ja miettii kansasta vain yhtä asiaa: "pelkkää kuluerää ja yrittäjiksi heistä ei ole!" Sipilä ajaa vain omiensa ja etujensa asiaa eikä voi nähdä mitään muuta. Valtiomies-nimikettä ei voi edes samana päivänä lausua, kuin tämän maamme historian hirvittävimmän virheen nimeä! Hävetkää!\nLakeudenLukko Kirjaudu tai rekisteröidy kommentoidaksesi\nVakavasti puhuen jos miettii\nKe 22.3.2017 - 12.44\nVakavasti puhuen jos miettii taaksepäin Sipilän sanomisia niin harvoin ne ovat totuuden mukaisia. Hyvin usein seuraavana päivänä kumotaan edellisen päivän puheet.\nKuitenkin ihmetyttää miksi media ei puutu tähän aiheeseen. Onko niin, että poliittinen valta on Jumalasta seuraava?\nkooäm Kirjaudu tai rekisteröidy kommentoidaksesi\nNiin miten uskovainen mies\nKe 22.3.2017 - 19.57\nNiin miten uskovainen mies voi valehdella noin paljon ei yksikään sana totta.\nhänen uskontoon kuuluu\nTo 23.3.2017 - 09.54\nhänen uskontoon kuuluu naisten alistaminen\npukari Kirjaudu tai rekisteröidy kommentoidaksesi\nÄärimediahan tästä vielä enää\nTo 23.3.2017 - 18.42\nÄärimediahan tästä vielä enää puuttuukin.\nKaavoittaja rules Kirjaudu tai rekisteröidy kommentoidaksesi\nSipilä Trump ja ihan sama\nPe 24.3.2017 - 07.57\nSipilä Trump ja ihan sama meininki.Berner on myös aika sotkija ja tietoa ei ole yhtään mistään asiasta.\nKirjaudu tai rekisteröidy kommentoidaksesi A-P. PietiläA-P. Pietilä on Etelä-Suomen Median julkaisujohtaja ja pääkaupunkiseudun suurten kaupunkilehtien vastaava päätoimittaja.\nBlogit ja kolumnit Kuutostien vaikutukset tutkittava0 kommenttia Lisää kommentti Lapsia ei voi hoitaa kuin karjalaumaa0 kommenttia Lisää kommentti Verottaja nappaa myös vuokratuotosta kelpo siivun0 kommenttia Lisää kommentti Algoritmi tietää vaalituloksen2 kommenttia Lisää kommentti Loppuuko toiminta Kerhokeskus Koskiksessa kokonaan?0 kommenttia Lisää kommentti Menetyksen keskellä menestykseen0 kommenttia Lisää kommentti Ensimmäiset kesätyöt0 kommenttia Lisää kommentti Linnuille koteja moottorisahalla0 kommenttia Lisää kommentti Valon aamu0 kommenttia Lisää kommentti Jouduin kokemaan demarien leirissä valhetta, juonittelua ja ikärasismia0 kommenttia Lisää kommentti Uusimmat A-P. Pietilä Anna Kontula Anneli Jäätteenmäki Antti Lindtman Atlas Saarikoski Eero Heinäluoma Erkka Railo Johannes Koroma Jukka Oksaharju Kannala Kansan kanta Matti Putkonen Mustien autojen matkassa Päätoimittaja Kannala Päätoimittaja Koivisto Pänkäläinen Rahan Perässä Reijo Tossavainen Sampo Terho Timo Laaninen Toimitukselta Veli-Matti Kosonen Kauppakeskus Oprin 3. krs\nValtakatu 30, Opri\nFax (05) 453 4523\narkisin 8.00-16.00 Sähköpostiosoitteet etunimi.sukunimi (at) media.fi\ntoimitus.lpr (at) media.fi\nilmoitus.lpr (at) media.fi Toimitus\nNäin jätät tapahtuman\nEtelä-Suomen Media Oy Olemme osa Mediatalo Keskisuomalaista\nAamuposti, Helsingin Uutiset, Iltamakasiini, Imatralainen, Keski-Uusimaa, Lappeenrannan Uutiset, Länsi-Uusimaa, Länsi-Uusimaa Ilta, Länsiväylä, Mäntsälän Uutiset, Nurmijärven Uutiset, Sipoon Sanomat, Tamperelainen, Turkulainen, Uusimaa, Vantaan Sanomat, Vihdin Uutiset, Viikkouutiset, Aromi\nAromi, Avec, Evento, Hankasalmen Sanomat, Heinäveden Lehti, Iisalmen Sanomat, Joroisten Lehti, Keskisuomalainen, Koillis-Savo, Kuopion Kaupunkilehti, Laukaa-Konnevesi, Matti ja Liisa, Miilu, Pieksämäen Lehti, Pielavesi-Keitele, Pikkukaupunkilainen, Pitäjäläinen, Reklama, Saarijärveläinen, Sampo-lehti, Savon Sanomat, Sisä-Savo, Sisä-Suomen Lehti, Soisalon Seutu, Suur-Jyväskylän Lehti, Töllötin, Uutis-Jousi, Warkauden Lehti, Viikkosavo, Viispiikkinen, Viitasaaren Seutu


Vasamantien alkupään risteyksen rakennelmat on purettava ja risteys palautettava entiselleen - Ylöjärven Uutiset\nVasamantien alkupään risteyksen rakennelmat on purettava ja risteys palautettava entiselleen\nJaa: Mielipiteet Julkaistu 14.7.2019 16:00 Mielipiteet\nSiivikkalassa Vasamantien ja Siivikkalantien risteykseen on tehty liikennejärjestely, joka on välittömästi purettava ja saatettava risteys entiselleen.\nKirjoittajan mielestä Vasamantielle on asennettu vanneansa. (Kuva: Jukka Rajala)\nHidaste ja tien kaventaminen pakottaa jyrkkään Vasamanmäkeen nousevat autot hidastamaan vauhtinsa alle sallitun nopeuden. Tästä on seurauksena, että talven liukkailla autot eivät voi saavuttaa tarvittavaa vauhtia päästäkseen mäen päälle. Vasamanmäki jyrkkenee vielä entisestään yläpäässä ja kaartuu.\nMinulla on yli 32 vuoden kokemus tiellä liikkumisesta. Pari kertaa olen joutunut vuosien mittaan palaamaan liukkaalla kelillä alas ja ottamaan uuden vauhdin Siivikkalantieltä. Toivottavasti Ylöjärven kaupunki huolehtii jatkossa siitä, että nykyisellään sangen vilkas Vasamantie ei tukkeudu. Olisi myös hyvä, että meidän tien käyttäjien tietoon saatettaisiin vastuuhenkilö, jolle voi soittaa, kun tie on tukossa.\nToinen vakava virhe risteyksen toteutuksessa ovat terävät graniittiset reunakivet. Osa niistä on suunniteltu ja toteutettu siten, että pienikin ohjausvirhe kapeaksi rakennetussa ajoväylässä aiheuttaa törmäämisen reunakiveen ja riskin eturenkaan ja vanteen vaurioitumiseen jo kesäkelillä. Ongelma on monin verroin suurempi talven liukkailla.\nOn suorastaan edesvastuutonta suunnitella ja asentaa veitsenterävä graniittikivi 90 asteen kulmaan ajoradan reunaan.\nToivon, että tällä kertaa Ylöjärven kaupunki kuuntelee asukkaitaan, eikä tee asiasta arvovaltakysymystä. Asioiden oikaisu etukäteen on aina helpompaa kuin ikävien seuraamusten jälkipyykki.\nLue lisää aiheesta: siivikkala vasamantie\nSiivikkalan uudella kaava-alueella aloitettiin metsänhakkuut\nHakkuutöitä tehdään kahdessa vuorossa klo 06-22.\nYrittäjyyskasvatusfoorumissa Koulutuskeskus Valossa kuultiin yrittäjyyden ja oppimisen asiaa – katso kuvat tapahtumasta 09:00\nHaverin kaivossukelluksessa onnettomuus jäi syntymättä, sillä sukeltajat harjoittelevat odottamattomien tilanteiden varalta: "Sukeltaja toimi täysin oikein, eikä mennyt paniikkiin" 17.1. 19:00\nRäikän hiihtoladulle ei ole enää asiaa – lumen tykitys edellyttää pakkasta 17.1. 15:00\nYlöjärven yrittäjyyslukion Valonkantaja-palkinto Proakatemialle 17.1. 14:59\nPerjantain lukupaketti: uusi avantosauna, sukellushaaveri, valitus oikeuteen, ilmainen ehkäisy jatkuu... 17.1. 14:00


Miten tuoksuherkkien tilannetta voi parantaa? – Hämeen Sanomat\nMiten tuoksuherkkien tilannetta voi parantaa?\nAllergia-, iho- ja astmaliiton marraskuussa 2016 tekemä kyselytutkimus on ensimmäinen suomalaisille suunnattu kyselytutkimus tuoksuherkkyydestä. Siihen vastasi 2 900 ihmistä, terveydenhuollon ammattilaisia ja kansalaisia.\nMiten yleistä tuoksuherkkyys on, Allergia-, iho- ja astmaliiton kemikaaliasiantuntija Sanna Virtanen?\n– Noin puoli miljoonaa suomalaista eli yhdeksän prosenttia vastaajista on vahvasti tuoksuherkkiä eli sellaisia, jotka ovat olleet oireiden vuoksi pois esimerkiksi töistä, joilla oireilu rajoittaa merkittävästi elämää tai jotka ovat menneet oireiden takia lääkäriin.\n– Tuoksuherkkyys oli selvästi tavallisempaa naisilla kuin miehillä. Voimakkaasti oireilevista naisia oli 14 prosenttia, miehistä neljä prosenttia. Syytä tähän ei tiedetä. Myös astmaatikoilla tuoksuherkkyys oli yleisempää.\nMitkä olivat yleisimmät oireet, aiheuttajat ja hoitokeinot?\n– Nuha, päänsärky ja silmäoireet. Eniten oireita aiheuttivat hajuvedet, tuoksukynttilät ja hiuslakat sekä tupakka, pesu- ja huuhteluaineet ja luonnontuoksuista voimakkaasti tuoksuvat kukat.\n– Yleisintä oli välttää hajusteiden käyttöä. Vahvasti tuoksuherkistä 70 prosenttia käytti antihistamiineja, kortisonipohjaisia suihkeita tai särkylääkkeitä.\nMiten tuoksuherkkien tilannetta voisi parantaa?\n– Avoin keskustelu ongelmasta voi herättää ihmiset ajattelemaan, millaisia hajusteita he käyttävät, miten paljon ja missä. Moni ei tule ajatelleeksi, että hänen käyttämänsä tuoksu voi aiheuttaa oireita muille.


Soon U.S.A. - back home: elokuuta 2011\nit's american football\nNyt on sekin koettu, nimittain ensimmainen koulun amerikkalaisen jalkapallon peli. Olihan se aika mahtavaa ja erilaista kuin Suomessa - varsinkin kun Suomessa ei ole mitaan taman kaltaista :-D. Paivalla oli kannustustilaisuus, ja illalla varsinainen peli. Kotijoukkueen katsomo oli taynna, cheerleaderit hurrasivat, pelipaitoja myytiin ja bandi oli paikalla. Ja meidan joukkue voitti, joten kaikki meni hyvin!\nLähettänyt Nora klo 10.02 4 kommenttia:\nTaylor Swift - Fifteen, kuvaa taydellisesti tata paivaa.\ntake a deep breath and walk to the doors\nsay hi to your friends you ain't seen in a while\ntry to stay out everybody's way\nit's your exchange year and you're gonna be here for the next year in this town\nyou know i haven't seen you around before\nThat's right, tanaan oli ensimmainen koulupaiva Texasissa. Olin aamulla ihan paniikissa, mutta loppujen lopusi kaikki meni ihan hyvin. Loysin luokkiin, muutama ihminen tuli juttelemaan ja opettajat vaikuttivat tosi kivoilta.\nEnsimmainen paiva meni ihmetellessa ihmisia, kaytavia ja no, kaikkea. Toivon, etta parin viikon paasta kaikki on jo helpompaa. :--)\nKayn tana vuonna tammoisia kursseja:\nBiology, vaikeampi kurssi\nMun lukujarjestys ei ole todellakaan mistaan helpoimmasta paasta, mutta ihan hyva niin! Nyt itseasiassa lahden lukemaan biologian kirjaa. Musta tuntuu, etta noi bilsan kurssit tulee tuottaa eniten vaikeuksia, silla niiden sanasto on... vaikea.\nLähettänyt Nora klo 2.27 5 kommenttia:\nNyt olisi luvassa New Yorkin leirin toinen kuvaplajays, eli paivat 5-8. Mulla oli leirilla ihan hauskaa, ja sain muutaman tosi hyvan ystavan sielta. Siella sai hyvan alun englannin puhumiseen ja pystyi puhumaan erimaalaisten nuorien kanssa. Mutta... loppujen lopuksi olisin parjannyt ihan hyvin ilman orientaatioleiria. Meidan leirin ongelmana oli selkeasti maiden ryhmittaytyminen, joten sita sekottautumista tapahtui aika vahan. Mita leirin ohjelmaan tulee, niin parasta oli ehdottomasti paivat NYkissa (joita oli liian vahan), ja se fakta, etta oltiin ihan koko ajan myohassa - eli turhaa odottelua oli.\nMenisin leirille kuitenkin uudestaan. Toivottavasti tasta oli apua ensi vuoden vaihtareille, jotka miettivat kyseiselle leirille menemista :--)\nDAY 5: beachday\nMaanantaina vietettiin koko paiva Jone's beachilla (tai joku tommonen se oli..). Kyseinen ranta on kuulemma siistein koko New Yorkissa.\nPaastiin matkustamaan rannalle ihan oikeassa koulubussissa, se oli hauskaa. Kaiken kaikkiaan taa paiva oli mukava.\nen oo viela koskaan uinut yhta korkeissa aalloissa (kuvassa ne ei tietenkaan nayta suurilta...)\ntuo ei ollut minun!\nDAY 6: NY\nTaas kokonainen paiva NYkissa! Lahdettiin metrolla ja bussilla kohti Planet Hollywoodia ja syotiin siella lounasta. Se paikka oli ihan mieleton, silla siella oli rekvisiittaa kaikennakoisista elokuvista. Sen jalkeen oli aikaa shoppailla. Me suunnattiin 5th Avenuelle - tosin eka vaaraan suuntaan -, kunnes meidat yllatti sade. Ja tama sade ei ollut mikaan pikkuruinen tihkusade, kaikkea muuta. En oo viela koskaan ollut niin marka! Vetta tuli niin paljon, niin kovaa, etta se naytti samalta kuin olisin kaynyt uimassa vaatteet paalla. Saatiinkin muutamat naurut kaupoissa... Anyways, meidan shoppailu jai sitten lyhyeen, kun meidan piti jo lahtea talsimaan kohti tapaamispaikkaa. Koska taksit ei ottaneet meita kyytiin, niin jouduttiin kavelemaan - ja ostamaan muovisakin nakoiset kolmen dollarin sadetakit.\nTapaamispaikalta lahdettiin sitten satamaan pain, silla illaksi oli luvattu viel veneajelu, joka veisi meidat Vapauden patsaalle. Nain tapahtui, ja taman jalkeen meita odotti viela yllatys: paastiin limusiineilla kampukselle!\ngrease fanit olivat innoissaan (eli mina)\ntwilight fanit olivat innoissaan (en mina)\nomistan taman kuvan ystavalleni julialle\ntapaamispaikkana oli empire state of mindin punaiset portaat!\nkauhee kuva, mutta oli kivaa olla limusiinin kyydissa\nViimeinen kokonainen paiva NYkissa. Paivaan kuului keskustelua leadereiden kanssa, ryhman harjoittelua, esityksia, tanssimista, laaketieteellisia keskusteluja, pakkaamista aamun pikkutunneilla...\nalla on kuvia esityksista (ei meidan, koska meidan ryhman esitys oli katastrofi)\nNY ja auringonlasku\nlahdossa viimeisen illan "diskoon". oli ihan mielettoman hauskaa, vaikka ehdinkin olla siella vain 10 min..\njotkut paattivat menna pelaamaan diskon jalkeen viela jalkapalloa ja lentista.\nDAY 8: host-perheet\nViimeisen paivan aamu. Kello kuudelta lahto lentokentalla, vaikka kone lahti vasta yhdeltatoista. Mun kanssa kohti Washingtonia ja sen jalkeen Dallasia lahti seitsaman (vai kuusi?) muuta ihmista. Lennot menivat hyvin, vaikka oltiinkin jaatya Washingtonin kentalla. Perilla mua odotti host-isa, -aiti, -sisko ja aluevalvoja. Vitsi mika fiilis! :--)\npirtea ja hehkea kuudelta, kahden tunnin younien jalkeen\nnam nam matkaevasta\nse fiilis, kun host-perhe odottaa sua kentalla kyltin kanssa. ihan mieletonta!\nLähettänyt Nora klo 20.18 4 kommenttia:\nTaalla ollaan, siis Texasissa! (anteeksi a:n puuttuminen, oon kohta hankkimassa uuden koneen) Ilma on taalla erittain kuuma, semmoiset kolmekymmenta astetta. Tanaan satoi ensimmaisen kerran kuukauteen... Anyways, nyt on luvassa NYC:n postaus days 1-4. Antakaa talle arvoa, tan tekemiseen meni ihan alyttoman kauan.\nDAY 1: saapuminen\nLahdettiin Helsinki-Vantaalta viiden muun suomalaisen tyton kanssa kohti NYkin leiria. Lennot meni ihan hyvin, vahan vaikeuksia oli loytaa Lontoon kentalta sita leaderia, mutta lopulta paastiin oikeaan paikkaan. Koneesta viela sen verta, etta meilla oli ihan mielettoman iso lentokone Lontoosta Nykiin (kaksi kerroksinen, you read right) ja jokainen sai oman tv:n ja vaikka mita kivaa.\nPerilla odotti muutama leaderi, ja sitten lahdetiin bussilla kohti campusta. Meidat jaettiin huoneisiin (mun huoneessa oli suomalainen, norjalainen, hollantilainen ja kaksi ruotsalaista) ja sen jalkeen olikin aika menna nukkumaan. Ja voin kertoo, etta uni tuli heti...\nanteeks, taa on jarkyttavaa, mutta meet the finnish people!\ncampus sijaitsi siis Queensissa\nkuva huoneen olohuoneesta....\n... ja makuuhuoneesta\nToisesta paivasta ei ole paljoakaan kerrottavaa, muistan vain, etta se oli aika tylsa. Aamu alkoi oppitunnilla, jossa puhuttiin kai New Yorkin eri osista tai jotain vastaavaa. Sen jalkeen opeteltiin pelaamaan amerikkalaista jalkapalloa ja pelattiin (lue: seisoin kentalla) tavallista jalkapalloa.\nIllalla oli ensimmainen group meeting, jossa alettiin miettia viimeisen illan esitysta. Ja sen jalkeen musavisa.\nDAY 3: manhattan night walk\nPaiva alkoi oppitunnilla, mutta se ei haitannut. Ai miksi? Koska illalla paastaisiin ensimmaista kertaa itse cityyn! Luvassa oli Manhattanin iltakavely, eli kaveltaisiin Times Squarea pitkin ja kaytaisiin Empire State Buildningissa.\nMatkalla oli tosin vaikeuksia, silla heti kun paastiin bussista ulos alkoi satamaan. Ja itse Empiressa meilla oli ongelmana ryhman suuruus, silla lopussa tapaamispaikalla oli vain puolet. 17 ihmista oli kadoksissa, ja niitahan etsittiin sitten kissojen ja koirien kanssa. Loppujen lopuksi nama kadonneet lapset loydettiin alhaalta, missa he olivat odottaneet ihan kiltisti...\nmita haluat saavuttaa tulevana vuonna?\nen pysty ymmartamaan kuinka talot voivat olla noin korkeita\nkuvia Times Squarelta\nhuomio huomio Sex and the City fanit! kirjasto, missa Carrie ja Mr. Big "menivat" naimisiin\n"i'm on the empire state that's in new york"\nen valitettavasti saanut parempia kuvia tuolta ylhaalta. onneksi ne ovat muistissa paakopassa:-)\nNeljannen paivan muistikuvissa vilkkuu Brooklyn Bridge, Chinatown, Wall Street, Macy's... That's right, koko paiva Nykissa! Lahdettiin aikasin aamulla bussilla kohti Central Parkia, jatkettiin matkaa 5th Avenuelle shoppailemaan (liian vahaksi aikaa tosin), kaytiin tsekkaamassa Wall Street ja WTC:n rauniot, katseltiin Vapauden patsasta kaukaa ja ajettiin Chinatownin ohitse - siina vaiheessa olin jo niin poikki, etta oli vaikeuksia pysya enaa hereilla. (pysyinpas kuitenkin, kiitos bussin tappoilmastoinnin)\ntaa oli ihan hulluu, molemmilla puolilla tieta oli jattimaiset hautausmaat. en haluais kavella tuolla...\nhaluan, haluan tuommoisen kodin missa on tuommoiset tikkaat!\njohn lennonin muistomerkin luona otettiin kuva parhaiden tyttojen kanssa\ntuolla paastiin matkustamaan myohemmin\nnora, lissu, lotta\nhahahhahahha nauran talle edelleen\ngroups one and three\nJatkoa luvassa, stay tuned!!\np.s. ette arvaa kuinka innoissani olin, kun sain vaihdettua Beforen tilalle There:--)\nLähettänyt Nora klo 22.41 6 kommenttia:


Secrecy – Suomalainen.com\nKirjoittajat Eva Wardi\nAsiasanat valokuvataide; dokumenttivalokuvaus\ntranslation missing: fi.products.product.additional_data.code 9789519749112\nEva Wardin kuvat ovat mielentiloja. Katsojan on hylättävä aika ja paikka. On viipyiltävä ja pysähdyttävä.\nMaisemat ja rakennukset muistuttavat tapahtumista, filmeistä, toisista valokuvista. Vaikka et tunnistaisi paikkoja, yksityiskohdat avaavat polkuja ja yrität täydentää kuvia. Rakennat sarjallisuutta.\nLuot mielikuvissasi yhtenäisyyttä, vaikka valokuvat näyttävät erilaisuuden samankaltaisuuden.\nEvan poimimista yksityiskohdista syntyy kertomus.


Antti Rinne valittiin odotetusti eduskunnan väliaikaiseksi puhemieheksi – Juho Eerola ja Paula Risikko varapuhemiehiksi – Forssan Lehti\n24.4.2019 14:00 Aki Taponen\nSdp:n puheenjohtaja Antti Rinne pudotti äänestyslippunsa uurnaan eduskunnan puhemiehen vaalissa. Kuva: Joel Maisalmi\nYhden hajaäänen äänestyksessä saivat Laura Huhtasaari (ps.), Antti Lindtman (sd.), Ville Skinnari\n(sd.) ja Tytti Tuppurainen (sd.). Lisäksi annettiin kolme tyhjää ja kaksi hylättyä ääntä.\nEerola sai vaalissa 172 ääntä. Tyhjää äänesti 13 kansanedustajaa. Kaksi ääntä saivat Markus Mustajärvi (vas.) ja Paula Risikko, yhden äänen Teuvo Hakkarainen (ps.), Satu Hassi (vihr.), Anna Kontula (vas.) ja Peter Östman (kd.). Yksi ääni hylättiin.\nRisikkoa äänesti toiseksi varapuhemieheksi 178 kansanedustajaa. Ilkka Kanerva (kok.) sai vaalissa neljä ääntä ja Timo Heinonen (kok.) kaksi ääntä. Yhden äänen saivat Pia Kauma (kok.), Anna Kontula (vas.) ja Mia Laiho (kok.). Tyhjää äänesti kahdeksan.\nKansanedustajat Jussi Halla-aho (ps.) ja Merja Kyllönen (vas.) ilmoittivat keskeyttävänsä edustajantoimensa hoitamisen jatkaessaan Euroopan parlamentin jäseninä. He ovat kertoneet palaavansa eduskuntaan heinäkuun alussa.\nSiihen saakka heitä tuuraavat eduskunnassa Risto Kalliorinne (vas.) ja Mika Raatikanen (ps.).\nAsiasanatAntti Rinne Eduskunta lakien säätäminen puhemies vaali


Tuoreita kaloja - Fuengirola.fi | Aurinkorannikon uutiset, tapahtumat ja ihmiset\nEnsi viikolla on pääsiäinen. Kuukausi eteenpäin juhlitaan vappua. Juhannus on jo ihan tuloillaan ja joulukin on reilusti alle kymmenen kuukauden kuluttua.\nNormaalisti mainitut juhlapyhät jäsentävät vuotta selkeästi. Viimeksi kuluneen vuoden aikana mitään näistä juhlista ei ole päästy kunnolla viettämään. Ainakaan pääsiäistä ei päästä juhlistamaan tänäkään vuonna, jonkinmoisista juhannusjuhlista on hieman toivoa.\nKoronan aiheuttamat vaikeudet yritysten taloudelle on käyty tälläkin palstalla läpi jo moneen kertaan. Konkursseja on nähty, mutta suurin osa yrityksistä sinnittelee edelleen hengissä parempia aikoja odotellen.\nTällaisina aikoina on ilahduttavaa nähdä innokkaita yrittäjiä laittamassa paikkoja kuntoon. Vaikka pääsiäinen ei tulekaan tänä vuonna olemaan mikään jättisesonki, silti Fuengirolan rantakadulla pestään ja puunataan pitkään kiinni olleita chiringuito -ravintoloita.\nPaikkojen kuntoon laittaminen on merkki toivosta. Pääsiäisenä kovin moni ei pääse laittamaan ovelleen ”loppuunmyyty” kylttiä, mutta merkittävistä asiakasvirroista kuitenkin puhutaan. Palvelun tasolla ja tuotteiden laadulla kilpaillaan nyt ihan oikeasti. Ehkä se poikii tulevaisuuteenkin entistä parempia palveluja ja tuoreempia kaloja.\nSe, että provinssien rajoja ei Andalusiassa pääsiäiseksi avattu, vaikuttaa maallikon silmään järkevältä ratkaisulta. Nyt pyöritään paikallisten kesken, riski erilaisten virusmuunnosten leviämisestä laajalle alueelle on huomattavasti vapaan matkustamisen mallia pienempi.\nKaikki on lopulta kiinni siitä, miten ihmiset käyttäytyvät. Toivottavasti pussailu ja halailu pidetään ihan perhepiirissä myös pääsiäisen aikana. Jos vaikka vuoden päästä saataisiin ihan vapautuneesti moiskautella.\nMarenostrumin ensimmäiset liput myyntiin\nAluehallinnolta 100 miljoonaa euroa lisää tukia


Lumilautailu | sivu 4 | MuroBBS\nMorjesta! Torstaina olis tarkotus lähtee aloittamaan lautailua Ellivuorelle ja kokemusta pohjalla nolla. Tasapainoilu varmaan luonnistuu, kun sitä harrastuksen puolesta tulee harjoitettua, mutta mites nuo muut? Bladeilla olen laskenut viimeiset 10v.\nSaan kaveriksi opettamaan tyttöystävän, mutta olis kiva valmistautua jotenkin etukäteen. Mitäs kaikkea pitäisi ottaa huomioon kun tekniikasta puhutaan? Mites tuon turvallisuuden laita?\nNeuvoja saa antaa\nPS. saa tulla nauramaan. Oon se pitkä ja kömpelö ketä on aina kumossa\nKypärä päähän niin uskaltaa harjoitella. Tyttöystävän opettaessa tulee helposti sanomista enemmän kuin ulkopuolisen. Ota autoon vaikka vara vaatteet, koska alussa voi helposti kaatua ja kastua.\nHuomenna pitäisi lauta voidella ja suunnistaa mäkeen jo toista kertaa tälle kaudelle. Varmaankin 14-15 vuotta tullut laudalla laskettua, joista viimeiset 6 vuotta vähemmän aktiivisesti. 2 laskettelukeskusta on tässä lähettyvillä, joissa tulee käytyä, Kasurila ja Tahko.\nEnnen tuli temppuiltua ja laskettua parkkia, mutta nyt viime vuosina olen keskittynyt ihan vain laskemaan rauhallisesti. Ei ole juuri sen tunteen voittanutta, kun kuulokkeissa soi hyvä musiikki ja laskee laudalla pitkää rinnettä rauhallisesti. Miltei parasta hommaa mitä voi tehdä housut jalassa.\nJos laskettelu/lautailukamat on ostamassa johonkin muuhun tarkoitukseen kuin kavereille elvistelyyn, suosittelen ylivuotisia kamoja.\nItse menin Intersporttiin ja sanoin että lauta pitäis saada sekalaiseen laskemiseen, pituus 162-165 ja ei tarvi olla se kauden suosituin malli. Myyjä haki takahuoneesta Burtonin laudan jossa hintalappu 462e viimevuodelta, otti hyllystä Burtonin siteen joita ei enään ollut varastossa ja sanoi "tästä viimevuotinen paketti, olisiko kolmesataa käypä hinta?"\nKaupat tuli ja nyt on viis vuotta paineltu tuolla paketilla menemään. Laskua tulee ehkä 25 päivää talvessa ja nyt ois uuden hankinta edessä kun alkaa aika löysä tuo lauta olemaan. Harmi kun ei tullut keväällä ostettua... toivotaan että löytyy takahuoneesta taas jotain ylivuotista\nEhdottomasti jos mahdollista kannattaa ostaa vanhoja malleja. Itse ostin tuolta Myboard.fi - Tervetuloa ja säästin 300euroa. Ainoa eroa laudassa oli muutaman raidan väri.\nKiitti näistä sanoista\nJos tästä nyt innostuu oikeesti, niin käyn marraskuun lopulla hakemassa setin jostain paikallisesta liikkeestä. Varmaan irtoaa halvalla niihin aikoihin.\nIntoa löytyy kamalasti ja en usko luovuttavani heti ekalla laskulla. Miten voitte sanoilla kuvata, miten tuota lauta kesytetään ja hallitaan?\nMiten voitte sanoilla kuvata, miten tuota lauta kesytetään ja hallitaan?\nMitä rennommin olet siinä laudan päällä niin sitä helpommin alkaa sujua. Koko vartalo jäykkänä kaatuu helpommin ja väsyy nopeammin.\nEi kyllä vastannut kysymykseen, mutta neuvo kuitenkin.\nVoi tuntua aluksi maailman hankalimmalta asialta, mutta jos omaat hyvän tasapainon ja jalkojen lihaskordinaation, niin ei lautailun opettelu ole vaikeaa. Kun sen oppii, niin se on yhtä helppoa kuin polkupyörällä ajo.\nVaikea kuvailla miten lauta kesytettäisiin ja hallisiin. Tasapainolla on ratkaiseva tekijä asiassa ja myös itsesuojeluvaistosi saattaa pistää aluksi kovasti vastaan, sillä keho tulee liikkumaan sivuttaissuunnassa ja kallistumaan samalla eteen ja taaksepäin. Jaloissa olisi hyvä olla edes jonkin verran lihasta, ettei jalat mene aivan makarooniksi jo heti parin tunnin jälkeen.\nOlennaista on hallita kantit. Tapahtuu pitkälti painon siirtämisellä varpaisiin ja kantapäihin, mutta liike lähtee tietenkin koko jalasta. Kantin pitää purra jotta lauta saa pisteen jonka ympäri kääntyä, mutta kanttia pitää pyös liuttaa jotta se ei leikkaa kiinni. Alussa kannattaa keskittyä etujalkaan ja antaa takajalan vain seurata perässä - nojaamalla hieman etujalalle voi painottaa laudan etupään merkitystä käännöksessä. Myöhemmin kun hallitsee laudan paremmin, voi painopistettä keskittää optimaalisemmin.\nOT: Siirretään urheilupuolelle.\nAijai, maaliskuun alussa Ylläkselle laskemaan viikoksi.\nTuli vaan myytyä koko lautapaketti viime lopputalvesta, kun oli vähän turhan pitkä ja jäykkä lauta, vaikka en nyt mikään ammattilainen olekaan. Täytyy tässä katsella jos sopiva käytetty setti taas löytyisi. Hinnat toki ei parhaat tähän aikaan\nMitä näistä nyt ymmärrän, niin tuommoinen pitkähkö ja jäykähkö freestyle-lauta kai sinänsä melko hyvä peruslasketteluun. Semmoista tosin lähinnä tulee se viikko vuodesta laskettuakin, mutta jotenkin tuntui että hieman lyhyempi (suositusten mukainen) lauta olisi parempi.\nOsaa vähän miettiä tota asiaa eikä vaan kokeilla ja kaatua. Pitää varmaan ottaa videota ekasta laskusta, jotta kaikki näkee kuinka helppoa on laskea\nTorstaina tuli sitten lautailua kokeiltua ja ihan positiiviset fiilikset jäi kaikenkaikkiaan. Kerrotaas juttua kronologisessa järjestyksessä:\nEkana haettiin lauta vuokraamosta ja pituutta laudalla oli 159cm oman pituuden ollessa 190cm. Heitin Sompahissin juurella lautaa jalkaan ja kokeilin, miten pitäisi tasapainoitella. Tämän jälkeen kävellen mäkeä ylös kymmeniä metrejä ja kokeilu. Kääntyminen oli todella vaikeaa, kun ei oikein tiennyt mitä jalkaa käyttäisi. Kaatuiltua tuli useampaan otteeseen, mutta lähinnä vauhdin kasvettua tuli vain otettua maasta tukea\nSompahissillä jatkettiin ja oli sitten vaikeaa päästä ekasta nykäisystä jatkamaan. Koitin ilmeisesti korjata laudan kulkusuuntaa liian aggressiivisesti ja aina nokallaan. Ylös päästyäni kolmen epäonnistuneen yrityksen jälkeen alas tultiin lähinnä varpaat menosuuntaan eli siis pelkästään jarruttamalla. Kaatuilua paljon, mutta eipä tullut törmättyä kehenkään. Alas kun päästiin, heti toinen lasku ja jo kolmannella yrittämällä ylös. Alas hieman samalla tavalla.\nKolmas nousu otettiinkin jo ankkurihississä ja alkoi vähän pelottaa, kun sompahississä tuli kaatuiltua niin paljon. Hissillä heitin viimeiset lipat sen työntekijän jalkoihin, mutta ylös mentiin KAATUMATTA. Oli siinä kuulemma takaa tulevan mukaan työntekijän ilme ollut .\nIsoa mäkeä tultiin sitten todella varovasti, mutta aina sopivassa välissä kokeiltiin jotain uutta. Kokonaisuudessaan tuli varmaan kahdeksan kertaa iso mäki tultua alas. Aina kokeilin jotain uutta ja kerran koitin laskea jo vähän kovempaa ja miten siinä nyt sitten kävi: Varpaat ylämäkeen päin ja tökstöks. Lauta ilmaan ja takaraivo + selkä lumeen. Vähän piti keräillä itseään siitä, ennen kuin pääsi uudelleen koittamaan\nViimeisillä laskuilla tuli kääntyiltyä jo ihan ok, vaikkei vauhtia ollut hirveästi. Varpaitten puolelta kanttaaminen on paljon vaikeampaa, kuin kantapäitten varassa. Lopulta onnistui myös täysi kääntyminen, niin oikealta kuin vasemmalta puoleltakin. Mestari on syntynyt!\nVoisin tähän hieman keräillä juttuja, jotka jäi mieleen:\nLauta poikittain ja varpaat eteenpäin mäkeä alas! Tulee näin pakostakin harjoitettua sitä tasapainoa ja haettua tuntumaa mäkeen.\nRohkeasti kokeilee juttuja ja kehittää niitä! Toistoja!\nVaraa tilaa laskemiselle! Pienet hiihtokoululaiset kannattaa kiertää kaukaa.\nUskalla kaatua! Heti vaan kumoon, jos on liian vaikea asento tai vauhti kasvaa. Ilman kaatumista ei voi yrittää uusia juttuja.\nÄlä hermostu, jos ei onnistu! Jokainen kaatuminen ja yritys tuo sinut lähemmäksi tavoitetta, vaikkei siltä välttämättä tunnu.\nPidä hengähdystaukoja! Kaveri on kiva pitää lähellä, jotta voi hetkeksi heittää lumeen selälleen ja keskityttyä johonkin muuhun.\nVoisin tähän vielä päivitellä jos jotain muistuu mieleen\nOnnee vaan! On se hauska harrastus. Muistuu hyvin elävästi oma aloitus mieleen tuosta listasta, etenkin poikittain lanaamisesta ja hississä kompuroinnista. Varmasti ite tein sen virheen, että yritin väkisin lähteä heti alkuun laskemaan ns. normaalisti, sen sijaan että lanatessa olisi rauhallisesti harjoitellut painon siirtelyä ja hakenut tuntumaa miten lauta lähtee kääntymään kun painoa siirtelee. Muistan elävästi sen kauhun tunteen joka iski, kun käänsi nokan alamäkeen, eikä saanutkaan lautaa enää kääntymään käännöstä loppuun\nNämä muistelot siis jostain 90-luvun puolenvälin tienoolta. Tänä vuonna olisi vakaa aikomus käydä laskemassa edes kerran. Edellisestä kerrasta taitaa olla vierähtänyt viisi vuotta. Valitettavan kallis harrastus toi kyllä on, varsinkin opiskeluaikona ei ollut kyllä mitään mahdollisuuksia laskea kovin montaa viikonloppua. Riippuu tietysti kuinka pitkä siirtymä on lähimpään rinteeseen.\nKyllähän tuota pitäisi joku päivä käydä laskemassa. ~7 vuotta olen laudalla laskenut, tosin viimeiseen 3 vuoteen käynyt varmaan 2 kertaa.\nVarmaankin sen takia ei ole tullut käytyä laskemassa, kun kaikki kaverit joiden kanssa aktiivisesti tuli laskettua, ovat muuttaneet pois jne.\nTakaraivossa on kyllä nyt himo jyskyttänyt myös noihin twintippeihin, mutta jos sitä kävisi ensin verestämässä laudalla muistoja ennenkuin pistää varustuksen täysin uusiksi.\nKerrottakoon myös omia tuntemuksia laudan kanssa.\nVuosia laudalla on vietetty ~16 vuotta; todella aktiivisesti, paitsi nämä pari viime vuotta on mennyt vähän niin ja näin, mutta kiitos avovaimon, pieni palo on syttynyt taas (ainoa vaan että joutuu emäntää opettamaan).\nAikaisemmin (nuorempana) tuli hypittyä/pompittua/temppuiltua tosi reilusti ja meinasi koko touhu mennä itsensä särkemiseksi joka talvi. Onneksi (?) tajusi sitten lopettaa kaiken isomman temppuilun, nykyään mennään vain vauhdilla kanteilla ja silloin tällöin Suomi Slalom - kisoja tulee laskettua (muutamia kertoja tullut kutsu loppukilpailuun, yay).\nNyt ensi kaudeksi tulee sitten päivitettyä koko kalusto täysin. Lauta/siteet (Burton Dominant&Burton Freestyle) ovat jo reilusti kouluikäisiä.\nAloittaville ihmisille voi kertoa, että hommaa ei parissa tunnissa opi (tai jos oppii niin hattu päästä). Laji vaatii paljon, mutta omasta mielestäni antaa vielä enemmän kun homman osaa. Rohkeasti vaan kengät jalkaan, jalat lautaan ja baanalle.\nSaattaa tulla vähän myöhässä tämän talven aloitteluille, mutta ajattelin silti kirjata tähän muutaman vinkin, joilla itse pääsin alkuun 15 vuotta sitten.\n- Lautaa ei ohjata jaloilla, vaan yläkeholla. Kun lauta on hallinnassa, voi takajalkaa käyttää tiukempien käännösten aikaansaamiseksi ja pyörähtelyyn, mutta noin yleisesti ottaen laudan suunta muuttuu kääntämällä hartiat uuteen haluttuun menosuuntaan.\n- Suurin virhe, jonka voi tehdä, on etujalan suoristaminen. Ainakin itselläni aluksi jalka alkoi suoristumaan heti kun vauhtia kertyi enemmän, ja senpä jälkeen lauta ei ollutkaan enää takapainoisena ohjattavissa. Etujalka siis rohkeasti koukkuun ja asento rinteen suuntaiseksi.\n- Hissiin pääsee helpommin, kun ottaa ensin nykäisyn pois kädellä ja vasta liikkeelle pääsemisen jälkeen asettelee kapulan jalkoihin. Tässä on tärkeää muistaa, ettei lähde kaatumaan eteenpäin kapulan perään, vaan pikemminkin nojaa taaksepäin. Toinen kikka on irrottaa takajalka ja potkuttaa vauhtia. Se tosin voi taas sitten johtaa kaatumiseen siksi, että pitäisi tasapainoilla yhdellä jalalla Jos hississä on henkilökuntaa, niin voi toki myös pyytää pukkaamaan alkuvauhdit.\nEnpä ole kolmeen talveen päässyt mäkeen, kun on muka ollut niin kiire opiskella ja työskennellä. Ehkä tänä talvena vielä ehtisi.\nJossain vaiheessahan lautalijoita käskettiin irrottamaan takajalka siteestä nousun ajaksi. Kokeneille laskijoillehan tuo ei nyt ongelmia tuottanut, mutta kuten Antti Alien sanoi että aloittelijalle se saattaa olla hankalaa.\nTiedä sitten mikä on nykysuuntaus keskuksissa, joutuuko sen takajalan irroittamaan siteestä kapulahississä.\nEi ainakaan sappeen tai himoksen hisseissä ole pakko irrottaa.\nVois huomenna käydä kattelemassa uutta settiä urheiluliikkeistä. Kuinkakohan alas nuo hinnat menevät? Nyt näyttäisi olevan -50%...\nSaas nähä millon lautailemaan. Innostuin lähes kymmenen vuoden tauon jälkeen pari vuotta sitten ostamaan kevät-alesta laudan, siteet jne. Odotin tätä talvea erityisen paljon kun viime talven laskut meni vituiksi nivustyräleikkauksen vuoksi. No kas kummaa, painitreeneissä elokuussa oikean polven eturistiside poikki ja pientä lisävaurioo polveen. Leikkauksesta on nyt aikalailla 4kk aikaa ja ajattelin aikasintaan ens syksynä lähteä kokeilemaan laskemista. Sikäli kun saa jalkaan tehoja taas.\nOnko murolaisilla kokemusta rekonstroidun eturisteen kanssa laskemisesta? Tai ylipäätään urheilusta? Lääkäri antoi luvan huhtikuun lopussa lähteä rinteeseen, mutta ajattelin kuitenkin vasta ensi talvena lähteä laskemaan.\nItellä on sikäli liikunnallinen tausta että olen aina harrastanut jotain lajia kilpailumielessä (lätkää, karatea, bjj:tä, lukkopainia, uintia) mutta vasta nyt lähes kolmekymppisenä eka iso vamma ja sitä myöten lähes totaalinen lepo. Eli ei oo vierasta se pohjalta uudelleen aloittaminen kohti normaalia tasoa, mutta vituttaahan tämä aivan armottomasti.\nTuli nyt lautasetti hankittua 20%/60% alennuksilla:\nLauta 120e (300e)\nKengät 70e (170e)\nSiteet 130e (170e)\nPitäsköhän noille tehä jotain ennen mäkeen menoa? Siteet kiinnitettiin lautaan liikkeessä.\nLauta kannattee voidella, onnistuu myös jossain laskettelukeskuksessa melko edullisesti. Siteiden säädöt kannattee katsoa läpi että on omaan stanceen sopivat. Tosin paras löytyy sitten vasta laskemalla eli ota joku pieni työkalu mukaan rinteeseen niin voit säätää siellä.\nItellä meni viime toukokuussa heliski reissulla kaatumisessa eturisti side joka sitten leikattiin heinäkuun alussa. Kuntouttamisella ja jumpalla oli iso merkitys tuossa toipumisessa. Syyskuun loppupuolella olin ekaa kertaa maastopyörällä rymyämässä metsässä leikatun jalan kanssa ja tammikuussa rinteessä ensimmäistä kertaa.\nKipeetähän se laskeminen teki mutta itellä kinesioteipin kanssa paineen tuntu jalassa auttoi ja maaliskuussa tuli eka alppireissu tehtyä.\nNyt sit taas ens viikolla lähetään pääsiäiseks kopterihiihtoa harrastelemaan.\nVieläkin leikattu polvi olemassa olostaan muistuttaa, mutta koko ajan parempaan päin\nAlkuperäinen kirjoittaja BMWNN\nHieno homma että sait kuntoon. Parilta treenikaverilta on kans leikattu eturistiside uusiokuntoon mutta yksikään ei lautaile tai laske edes suksilla niin ei juurikaan kokemuksia ollut jakaa.\nJumpalla tosiaan iso merkitys. Tuossa kun laiskotti kuukausi takaperin ja olin neljä päivää tekemättä miltei yhtään mitään niin karmeet säryt oli. Mutta kun vaan on ahkeraan tehnyt noita kuntoutusjumppia niin siedettävää eloa. Toissapäivänä ekan kerran pystyi hölkkäämään ilman isompia kipuja ja ontumisia.


Aurinkopaneelit talvella – Suomi on paneeleiden toivemaa! | Kotisi Energia\nOlemme melko kaukana päiväntasaajasta. Pohjoisen sijaintimme vuoksi voi tuntua hämmentävältä asennuttaa katolle päivänpaisteella toimivat aurinkopaneelit – talvella kun on niin kylmä ja pimeä. Todellisuudessa sellaisiin kylmiin mutta valoisiin maihin kuin Suomi, aurinkopaneelit sopivat itse asiassa erinomaisesti! Sen minkä synkässä talvessa häviämme, voitamme moninkertaisesti takaisin valoisan mutta viileän kesäkauden ansiosta. Ja kesä, sehän aurinkopaneeleilla alkaa jo helmikuun korvilla!\nOnko auringon tuottama sähkö vain keskikesän iloa vai toimivatko aurinkopaneelit talvella? Lue lisää:\nKuinka aurinkopaneelit talvella toimivat?\nAurinkopaneelit tarvitsevat toimiakseen valoa mutta eivät niinkään lämpöä. Hellelukemat heikentävät paneeleiden maksimaalista tehoa, joten parhaat olosuhteet järjestelmän mutkattomaan toimintaan on viileä ja valoisa – juuri niin kuin Suomi! Aurinkopaneelit hyötyvät jo kevään ensimmäisistä auringonsäteistä heti tammi-helmikuun korvilla. Tehokkaimmillaan paneelit ovat usein hieman myöhemmin, huhtikuun tienoilla.\nJos meillä olisi ikuinen marraskuu, aurinkosähköjärjestelmä tuskin koskaan olisi rantautunut Suomeen. On selvää, etteivät aurinkopaneelit talvella vuodenvaihteen paikkeilla ehdi tuottamaan kuin kahvinkeiton verran sähköä. Pohjoisen asukkeina meillä on kuitenkin etunamme pitkä ja valoisa kesäkausi, jolloin valoa riittää vuorokauden ympäri. Heti kevään vaalennuttua syksyn tummeneviin päiviin saakka saamme nauttia aurinkopaneeleiden tarjoamasta ilmaisesta energiasta. Parhaimmillaan kesäkausina aurinkopaneelit huolehtivat kodin sähköntuotannosta aivan yksin!\nTalvella aurinkopaneelit saattavat katosta riippuen kerätä päällensä kerroksen lunta. Lumen luominen omatoimisesti ei ole välttämätöntä: pikkuhiljaa lämpöä lisäävä aurinko kyllä porottaa ylimääräiset kinokset pois. Jos lunta kuitenkin haluaa poistaa tehokkuuden lisäämiseksi, on tärkeää kiinnittää huomiota turvallisuuteen niin lumenpudottajan kuin paneeleidenkin osalta. Aurinkopaneelit kestävät raskastakin lumikuormaa, mutta metallilla vahvistettu lumilapio voi naarmuttaa paneelin lasista pintaa. Pyyhe tai vastaava pehmuste väliin, niin paneelit eivät kärsi krouveista otteista.\nPohjoisen kirkkauden alla viihtyvät myös aurinkopaneelit – Suomi on viileä mutta valoisa maa!\nPitkän ja valoisan kauden lisäksi Suomella on etunaan viileä ilmasto. Vaikka me ihmiset emme aina niin raittiista säästä nauti, aurinkopaneeleille Suomi on toivemaa. Helteillä paneeleiden teho laskee, joten viileä mutta poutainen kesä on parasta, mitä paneelit voivat saada. Täydellä teholla paistava aurinkokaan ei ole välttämätön: paneelit saavat tuotettua energiaa myös hieman hajanaisemmasta valosta pilvipoutaisella säällä. Vaikka kuumuus laskee paneeleiden tehoa, haitta on lyhytaikainen eikä paneelit varsinaisesti kärsi pitkäänkään jatkuvista hellekeleistä.\nJos kiinnostus taloudelliseen, ekologiseen ja omavaraiseen sähköntuotantoon heräsi, käänny jo tänään Kotisi Energian puoleen! Kartoitetaan yhdessä sinulle sopivan kokoinen järjestelmä tarvittavine paneeleineen. Asiantuntevat asentajamme opastavat sinut kädestä pitäen järjestelmän käyttöön kautta Suomen. Soita tai jätä yhteydenottopyyntö, kerromme mielellämme sinulle lisää!


Tarjoilija Sports Academyyn, kesätyö, Opteam\nIlmoituksen osoite: https://tyopaikat.oikotie.fi/tyopaikka/1123778\nTarjoilija Sports Academyyn, kesätyö\nUrheilun ystävien ystävä ja erinomainen asiakaspalvelija, haemme juuri sinua! Hillittömästä tunnelmastaan tunnettu HOK-Elannon Sports Academy sijaistee Helsingin ydinkeskustassa, Citykäytävällä. Tämä penkkiurheilijan paratiisi kaipaa kesän ajaksi tiiminsä täydennykseksi osaavaa TARJOILIJAA.\nTässä tehtävässä varmistat, että annokset löytävät maaliinsa ja tunnelma on korkealla. Tarvitset aiempaa kokemusta tarjoilu- ja baarityöstä, intoa alaa kohtaan ja totta kai myös loistavaa asennetta. Toivomme, että olet asiakaspalvelutyöstä nauttiva ravintola-alan ammattilainen, joka hoitaa työnsä hyvällä pelisilmällä ja loistavalla joukkuehengellä. Kiinnostus urheiluun ei myöskään ole työssä pahitteeksi, sillä Sportissa pääset työskentelyn ohessa taatusti mukaan penkkiurheilun huumaan. Työ edellyttää sinulta myös suomen kielen taitoa, hygienia- sekä anniskelupassia.\nEdellytykset työnsaannille: Täysi-ikäisyys, Anniskelupassi, Suomen kielen taito


Japanilainen kimono – Uimapuvut ja alusvaatteet\nSanan kimono nykymerkitys tietynlaisena vaatekappaleena syntyi Meiji-kaudella 1800-luvun loppupuolella, kun japanilaiset vaatteet alettiin erotella . Kimonoja on tarjolla erikokoisia ja erihintaisia, alk. Kimono on perinteinen japanilainen vaate, jota käyttävät sekä miehet että naiset, iästä riippumatta.\nKimono on T-mallinen, nilkkaan asti ulottuva suora puku, . Minut yllätti Japanissa se, kuinka paljon ihmiset yhä käyttävät. Haori on siis sellainen lyhyempi kimono-takki, joka on tarkoitus pukea pitkän . Tämä näyttelyasu jatkaa Huippuvuoret teemaa, jota olen jo käsitellyt koruissa.\nJapanilainen taide ja erityisesti taideteosten hommittelu on viehättänyt minua niin . Yukata on arkinen version kimonosta, joita käyttävät niin miehet kuin naisetkin. Keva ihastui kimonoihin asuessaan Japanissa. Kauniiden väriyhdistelmien lisäksi kimono voi olla Kevan mukaan kuin runo tai kertomus. Etsin kaunista japanilaista kimonoa.\nNiillä ei kuitenkaan ole oikean japanilaisen kimonon kanssa muuta tekemistä kuin myyjän pääle lätkäisemä nimi. Japanissa pop-tähtiä brändätään tarkasti mitä erilaisimmilla keinoilla. Kahden nuoren naisen muodostama Yanakiku markkinoi itseään .


Halvat lennot Nairobi Jomo Kenyatta - Magan Skyscannerilla\nHalvat lennot Nairobi Jomo Kenyatta - Magan\nLennon tiedot kohteesta Nairobi Jomo Kenyatta kohteeseen Magan\nKuinka monta lentoyhtiötä lentää suoraan kohteesta Nairobi Jomo Kenyatta kohteeseen Magan?\nMikään lentoyhtiö ei lennä suoraan kohteesta Nairobi Jomo Kenyatta kohteeseen Magan.\nLöydä lennot Nairobi Jomo Kenyatta - Magan -reitille Skyscannerin avulla\nSkyscannerin matkahaku on näppärä, löydät avullamme halvat lennot Nairobi Jomo Kenyatta - Magan -reitille helposti! Me vertailemme miljoonia lentoja nettisivuilta ja hakukoneista ympäri maailman, jotta löydät mahdollisimman halvat lentoliput matkallesi.\nParas aika hankkia lennot Nairobi Jomo Kenyatta - Magan -reitille\nSeuraa Nairobi Jomo Kenyatta - Magan -reitin lentojen hintoja tilaamalla Skyscannerin hintahälytys. Hintahälytyksen avulla saat tiedot lentojen hintamuutoksista suoraan sähköpostiisi! Ota siis Skyscannerin hintahälytys käyttöösi ja pysyt ajan tasalla Nairobi Jomo Kenyatta - Magan -reitin lentolippujen hinnoista. Näin otat hintahälytyksen käytöösi.\nKäytännöllisiä lisätietoja Nairobi Jomo Kenyatta - Magan matkalle\nYlläolevasta infolaatikosta saat lisää tärkeitä tietoja Nairobi Jomo Kenyatta - Magan -lentoreitille:\nNairobi Jomo Kenyatta - Magan -reitin lennon pituus ja aika\nNairobi Jomo Kenyatta - Magan -reitin edullisin hinta viime kuussa\nSuosituin lentoyhtiö reitillä Nairobi Jomo Kenyatta - Magan\nLöydä lennot Nairobi Jomo Kenyatta - Magan -reitille hintakalenterin avulla\nOletko joustava matkustuspäiviesi suhteen matkallasi kohteeseen Magan? Voit etsiä edulliset lennot välille Nairobi Jomo Kenyatta - Magan Skyscannerin hintakalenterin avulla. Hintakalenterissa näet lentojen hinnat koko kuukauden ajalle, näin käytät Skyscannerin hintakalenteria.\nJoskus halvat lentodiilit kohteeseen Magan löytyvät hyvinkin äkkiä. Kannattaa siis olla valmis nappaamaan äkkilähtö reitille Nairobi Jomo Kenyatta - Magan. Lue vinkkimme ja nappaa äkkilähtö Skyscannerin vinkkien avulla.


Avril silmänrajauskynä Marine - GreenDeal\nEtusivu GREENDEAL Meikit ja kynsilakat Avril silmänrajauskynä Marine\nAvril Eye Pencil silmänrajauskynä Marine on kaunis ja intensiivinen, syvän tummansininen rajausväri. Tällä silmänrajauskynällä saat tehtyä vahvan ja ohuen rajauksen. Silmänrajauskynien sävy on intensiivinen ja ne levittyvät helposti iholle - ilman, että sinun tarvitsee painaa kynää kovasti ihoa vasten. Raaka-aineet ovat 100 % luonnollista alkuperää ja luomuraaka-aineiden osuus on suuri: 24 % kokonaisainesosista.\nSyvä tummansininen sävy\nINCI/AINEOSAT:Squalane, CI 77007, Ricinus Communis Seed Oil*, Hydrogenated Castor Oil Behenyl Esters, Cera Alba*, Copernicia Cerifera Cera*, Silica, CI 77499, Oleic/Linoleic/Linolenic Polyglycerides, Hydrogenated Palm Kernel Glycerides, CI 77510, Talc, Hydrogenated Olive Oil Stearyl Esters**, Hydrogenated Palm Glycerides, CI 77742, Kaolin, CI 77891, CI 75470, Tocopherol, Bisabolol, Helianthus Annuus Seed Oil, Alumina. *sertifioitu luomulaatuinen ainesosa, **muunnettu sertifioidusta luomulaatuisesta raaka-aineesta.


Pyroman arvostaa Woikosken joustavaa palvelua | Woikoski\nKukapa ei muistaisi Lordin esityksen näyttäviä pyrotehosteita Ateenan voittoisissa Euroviisuissa. Tehosteet suunnitteli ja toteutti Oy Pyroman Finland Ltd., joka kuuluu alansa ehdottomiin valioihin maailmalla.\nMarkku Aallon perustama ja omistama yritys tunnetaan myös huippuluokan ilotulituksista ja pyromusikaaleista. Pyroman on kilpaillut musiikki-ilotulituksissa Ukrainassa, Filippiineillä sekä Japanissa sijoittuen parhaimmillaan toiseksi 12:n osallistujamaan joukossa. Aalto on lisäksi tehnyt tehostetuotannon monissa Euroviisuissa, kuten kevään 2016 Euroviisuissa Tukholmassa.\nPyromanin ja Woikosken yhteistyö on jatkunut jo pitkästi yli kymmenen vuotta. Woikoskelta Pyroman hankkii hiilidioksidia ja nestekaasua. Hiilidioksidilla tehdään esimerkiksi lavan pinnassa leijailevaa raskassavua sekä näyttäviä savupatsastehosteita, jotka saattavat nousta kymmenenkin metrin korkeuteen. Myös konfetit eli värikäs paperisilppu laukaistaan ilmaan hiilidioksidin voimalla.\nPyromanin näytössuunnittelija ja pyroteknikko Teppo Hakkarainen on oppinut arvostamaan Woikosken joustavaa asiakaspalvelua.\n- Tällä alalla asiat tapahtuvat todella nopeasti. Eteen on tullut esimerkiksi tilanteita, joissa Suomeen on tullut iso ulkomainen artisti, ja tuotanto on unohtanut tilata kaasut. Silloin on jouduttu venymään puolin ja toisin, mutta aina olemme saaneet Woikoskelta joustavaa ja hyvää asiakaspalvelua, joka on meille tärkeää, Hakkarainen toteaa.\nPyroman tietää, että tinkimättömällä ammattitaidolla tehty työ tuo tulosta. Yhtiön pyrotehosteisiin luottavat niin Euroviisu-järjestäjät kuin lukemattomat muut tapahtumajärjestäjät Suomessa ja ulkomailla.\nEDM-artistit uusi hiilidioksidin suurkuluttaja\nHiilidioksidin kulutus pomppasi jyrkästi ylöspäin joitakin vuosia sitten Electronic Dance Musicin (EDM) myötä. Ibizan yökerhoista levisi eri puolille maailmaa ilmiö, jossa yleisön yläpuolelle laukaistiin hiilidioksidipatsaita, joilla on visuaalisuuden lisäksi viilentävä vaikutus.\n- EDM on genre, jossa DJ tarvitsee ympärilleen paljon visuaalisuutta. Pyrotehosteiden ja ilotulitteiden lisäksi tärkeässä roolissa ovat muun muassa LED-screenit, valot ja laserit. Olemme tehneet hyvin pitkälle kaikki Suomen isot EDM-showt, kuten Weekend Festivalin ja Summer Soundin. Esimerkiksi viime vuonna käytimme ennätysmäärän hiilidioksidia, Hakkarainen jatkaa.


TillinTalo: Unikoulua ja talotoimittajien kilpailutusta\nLähettänyt N/TillinTalo klo 1.27\nSara 12. helmikuuta 2014 klo 6.06\nMillaisen unikoulun piditte? Kyselen jo tulevaisuuden varalle valmiiksi... :)\nEmäntä 12. helmikuuta 2014 klo 11.32\nSovittiin isännän kanssa että 4h on syöttöjen minimiväli, sillä lähdettiin liikkeelle. Maitoa ei saanut jos sattui heräämään alle 4h edellisestä syötöstä. Rauhoteltiin sylissä, siliteltiin ja tassuteltiin takaisin uneen. Isäntä nukkui siis kuopuksen kanssa koko viikonlopun. Jotkut käyttää tuttia, mutta sitä ei meillä huolita. Tosin täytyy muistaa ettei kaikki lapset ole näin huonoja nukkumaan. Tiedän pikkuisia jotka vetelee 6-8 tuntia putkeen jo muutaman kuukauden iässä. Meillä molemmat on ollu huonoja nukkumaan, tosin kuopus näillä tankkauksilla huonompi. Ehkä se tästä paranee, toivon kyllä kovasti. Tsemppiä Sara teille loppumetreille, oman lapsen syntymä on jotain niin ihmeellistä että sitä on sanoin vaikea kuvata.


Näitä miehiä Ranska etsii – "todennäköisesti aseistettuja ja vaarallisia" - Ulkomaat - Uutiset - MTV.fi\nJulkaistu 08.01.2015 05:49\nRanskan poliisi julkaisi torstaiyönä Suomen aikaa kuvat satiirilehti Charlie Hebdoon iskuista epäillyistä Cherif Kouachista (vas.), 32, ja hänen veljestään Said Kouachista, 34. Iskussa on kuollut 12 ihmistä.\nRanskassa poliisi on julkistanut kuvan kahdesta terrori-iskun epäillyistä. Eilisessä iskussa Charlie Hebdo -satiirilehteen kuoli 12. Yli kymmenen ihmisen on kerrottu haavoittuneen.\nNuorin kolmesta Pariisin terrori-iskun epäilyistä on antautunut poliisille. Asiasta kertoivat aiemmin lähteet uutistoimisto AFP:lle, mutta myös Ranskan syyttäjän tiedottaja vahvistaa asian.Yhden tutkimuksia lähellä olevan lähteen mukaan 18-vuotias mies antautui poliisille puoliltaöin Suomen aikaa sen jälkeen, kun hän oli nähnyt nimensä kiertävän sosiaalisessa mediassa.\nSyyttäjän tiedottajan mukaan mies käveli poliisiasemalle Charleville-Mezieresissa, joka sijaitsee reilut 200 kilometriä Pariisista koilliseen.Tiedottaja sanoi, että mies esitteli itsensä ja hänet laitettiin säilöön.Iskusta epäillään kolmea miestä, joista kaksi muuta ovat noin kolmikymppiset veljekset. AFP:n lähteen mukaan toinen veljeksistä joutui vankilaan vuonna 2008, koska hän oli osallistunut jihadistiverkostoon, joka yritti lähettää taistelijoita Irakiin.ABC-kanavan mukaan mies sai kuuden muun kanssa kolmen vuoden vankilatuomion terrorismista. Heitä kaikkia syytettiin noin kymmenen nuoren ranskalaismiehen lähettämisestä al-Qaida-johtaja Abu Musab al-Zarqawin joukkoihin Irakiin. Ranskalaisviranomaisten mukaan mies suunnitteli myös menevänsä kouluttautumaan Syyriaan vuonna 2005.\nPalestiina kv. rikostuomioistuimen jäseneksi


Nimi • Fiktion Kide "Kiira"\nSyntymäika, ikä • 11.10.2013, 8-vuotias\nVäritys, säkäkorkeus • Rautias, 155cm\nRekisterinumero • VH13-018-1217\nKasvattaja • Milja, Fiktio\nPainotus • Kouluratsastus, re: 80cm ko: Vaativa B\nFiktion Kide, tutummin Kiira, on reipas ja eloisa, mutta tervejärkinen suomenhevostamma, jolta ei luonnetta kuitenkaan puutu. Tamma on todellakin kuvankaunis kouluratsu parhaimmasta päästä. Kiira on monesti energinen ja vauhdikas, eikä se välttämättä ole suomenhevonen helpoimmasta päästä, vaikka ei sitä kyllä millään tavalla vaikeaksikaan voi kutsua. Itseasiassa jos tarkemmin ajatellaan, Kiiraa luonteineen on todella vaikea pukea sanoiksi. Sen toiminta ja luonne vaihtelee täysin riippuen siitä, kenen kanssa se joutuu olemaan tekemisissä ja millaisissa tilanteissa. Ihmisten kanssa Kiira kuitenkin yleisesti ottaen tulee todella hyvin toimeen, kuten myös muiden hevostenkin kanssa. Kiiralla ei ole juurikaan pahoja tapoja, lukuunottamatta joitain pieniä, mitkä tulevat varmasti selville kaikille, jotka tamman kanssa sattuvat olemaan. Ratsuna tamma on mitä ihanteellisin - se on todella taitava ja tekee aina parhaansa tilanteesta tai ratsastajasta riippumatta.\nKun Kiiraa hakee tarhasta, se näyttää laiskalta ja turhautuneelta möllöttäjältä. Tamma ei todellakaan näytä parhaita puoliaan silloin, kun joku ihminen on tulossa hakemaan sitä riimunnaru kädessä. Yleensä Kiira painaa korvansa luimuun ja kääntää takapuolensa kohti ihmistä, joka kävelee kohti. Ihmisen astuessa tarhaan, tamma yleensä lähtee löntystelemään laiskasti poispäin, eikä todellakaan anna helpolla itseään kiinni. Siksi suosittelenkin todella kokemuksen sanalla, että kannattaa ottaa tarhalle mukaan esimerkiksi pala leipää tai porkkana, jos haluaa saada tamman mahdollisimman nopeasti kiinni. Kiira nimittäin osaa tehdä kiinniottamisesta todellakin vaikeaa, jollei sitä jollain tavalla saa houkuteltua luokseen. Kun tamman saa sitten lopulta kiinni ja narun riimuun, niin neiti höristääkin korvansa ylös ja tulee oikein terhakasti mukana ilman sen kummempia ongelmia. Taluttaminenkin onnistuu Kiiran kanssa todella hyvin, sillä tamma kyllä seuraa rehellisesti perässä, eikä oikeastaan koskaan yritä kenkkuilla mitään omiaan, vaikka toisinaan niin voisi kuvitellakin.\nKiiran hoitaminen onnistuu normaalitilanteissa loistavasti. Sen voi huoletta hoitaa karsinassa tai käytävällä, eikä se tuota mitenkään päin ongelmia. Kiira voi olla karsinassa vapaana, eikä se pyöri tai hääräile turhaan mitään. Myös käytävällä harjatessa se seisoskelee kiltisti kiinni sidottuna, mutta tarkkailee kyllä jatkuvasti ympäristöään kiinnostuneena ja uteliaana. Kiira on nimittäin todella utelias, ja sen on saatava tutkia mitä ympärillä tapahtuu. Yleensä tamma seisoskelee muutenkin hoitamisen aikana reilusti paikallaan ja antaa hoitajansa hoitaa hommansa kuten täytyykin. Harjaaminen on sen mielestä aivan mahtavaa ja tamma nauttii jokaisesta hetkestä, minkä hoitaja sen kanssa viettää harjatessa. Erityisesti tamma nauttii siitä, että sen päätä harjaillaan - tällöin se ummistelee silmiään nauttien ja saattaa höristellä hiljaisella äänellä, painaen päänsä samalla hoitajansa syliin. Pään harjaaminen ei kuitenkaan ole ainoa asia, mistä Kiira nauttii. Se rakastaa kyllä kaikkea saamaansa huomiota harjauksen aikana, oli se sitten kovalla harjalla puunaamista tai kavioiden puhdistusta. Tästä syystä Kiira on todella ihanteellinen hoidettava ja se onkin monien ihmisten suosikki ihanteellisen ihmisystävällisyytensä ansiosta. Varusteiden, eli satulan ja suitsien laitto onnistuu myös Kiiran kanssa todella mukavissa merkeissä. Tamma ei koe varusteita millään tavalla epämukaviksi, vaan antaa hoitajansa laittaa ne aivan kiltisti päälleen. Kuolainten kanssa tammaa saa vähän kutitella suusta, jotta se avaa sen kunnolla ja kuolaimet saa hyvin suuhun. Muuten se saattaa tästä hieman luistaa, eikä välttämättä jaksaisi avata suutaan kuolainten takia. Mikään muu ei sitten oikeastaan olekaan vaikeaa tämän leppoisan tamman kanssa.\nPainotuslajissaan, kouluratsastuksessa tamma loistaa. Se on todella taitava ja herkkä ratsastettava, mutta tämän lisäksi se rakastaa kaikkea väkertämistä ja mitä vaikeampaa asiaa tehdään, sen paremmin Kiira viihtyy. Kiira ei ole automaattiratsu, eli se ei tosiaankaan toimi pelkän ajatuksen voimalla. Tammalla on voimakas tahto, mutta tästä huolimatta se on kuuliainen ja valpas, mutta vaativa. Ratsastajan tulee olla kokenut, sekä osaava: apuja tulee käyttää hellävaraisesti ja tasaisesti, mutta sen lisäksi ratsastajan pitää tietää mitä on tekemässä. Opetushevoseksi Kiira ei sopisi sen takia, että vaatii taitoa. Mikäli tamman kanssa toimii väärin, esimerkiksi kovakätisesti tai käyttää muuten apuja väärin, Kiira yleensä hermostuu minkä ilmoittaa helposti mm. pukittamalla, tai kokeilemalla ratsastajaansa jollain muulla mahdollisella tavalla, mitä on monia. Kevyin avuin tamma on kuitenkin todella mahtava ratsastettava! Se on eteenpäinpyrkivä ja nauttii yhteistyöstä. Kiira toimii myös kouluratsastuksen ohella mielellään maastoratsuna. Se on varmajalkainen ja nauttii todella paljon maastoilusta! Eniten Kiiran mieleen taitaa olla se, kun kesällä lähdetään ilman satulaa maastoilemaan ja matkalla käydään pulahtamassa veteen.\ni. Keijun Kuje\nVIR MVA Ch, KTK-I, KRJ-I, KRL-I\nii. Magnolian Kulta\nie. Magnolian Juku\nKTK-III iei. Taikatuulen Kauhu\niee. EL Hurrikaanin Tyttö\nVIR MVA Ch, KTK-I, KRJ-I, SLA-I, Jälkeläisluokka C ei. Fiktion Eikka\nVIR MVA Ch, KTK-II, KRL-II, SLA-I, YLA2 eii. Arjen Frederik\nVIR MVA Ch, KTK-II, KRJ-I, KRL-II, SLA-I, YLA2 eei. Sannin Hurumuru\nVIR MVA Ch, KTK-I, KRJ-I, SLA-I*, YLA2\nKiira ottaa vastaan pitkäsukuisia suomen(pien)hevosoreja, jotka ovat kilpailleet KRJ-kilpailuissa. Ehdoista voidaan joustaa, joten älä epäröi tarjota omaa oriasi. Tilausvarsapyynnöt, sekä astutustarjoukset saa laittaa omistajan sähköpostiin, steffy.greenhill@gmail.com.\n09.03.2014 - t. Huvitutin Hilbertta, ei meriittejä - i. Palkkasoturi HUI\n19.08.2014 - o. Kristallikide OUT, ei meriittejä - i. Vellamo OUT\n14.10.2014 - t. Huvitutin Ryöväritär, ei meriittejä - i. Fiktion Vilhelmi\n05.01.2015 - t. Huvitutin Kreivitär, ei meriittejä - i. Joogin Kaksinaama\n30.04.2014 - KRJ Cup - Duren - Vaativa B - 41/433\n06.03.2014 - KRJ - Fiktio - Vaativa B - 2/40\n09.03.2014 - KRJ - Huvitutti - Vaativa B - 6/50\n10.03.2014 - KRJ - Arvolaakso - Vaativa B - 1/30\n11.03.2014 - KRJ - Huvitutti - Vaativa B - 6/50\n12.03.2014 - KRJ - Huvitutti - Vaativa B - 4/50\n30.03.2014 - KRJ - Marvellous Herrings - Vaativa B - 2/50\n01.04.2014 - KRJ - Fiktio - Vaativa B - 5/40\n01.04.2014 - KRJ - Las Vegas - Vaativa B - 7/50\n02.04.2014 - KRJ - Fiktio - Vaativa B - 6/40\n03.04.2014 - KRJ - Fiktio - Vaativa B - 4/40\n04.04.2014 - KRJ - Huvitus - Vaativa B - 1/40\n05.04.2014 - KRJ - Marvellous Herrings - Vaativa B - 6/50\n07.04.2014 - KRJ - Huvitus - Vaativa B - 3/40\n10.04.2014 - KRJ - Fiktio - Vaativa B - 2/40\n10.04.2014 - KRJ - Huvitutti - Vaativa B - 2/50\n12.04.2014 - KRJ - Marike - Vaativa B - 5/60\n13.04.2014 - KRJ - Aaltolan tila - Vaativa B - 1/30\n13.04.2014 - KRJ - Tuulenpesä - Vaativa B - 5/40\n14.04.2014 - KRJ - Marike - Vaativa B - 4/60\n15.04.2014 - KRJ - Huvitus - Vaativa B - 5/40\n16.04.2014 - KRJ - Huvitus - Vaativa B - 5/40\n19.04.2014 - KRJ - Fiktio - Vaativa B - 1/40\n20.04.2014 - KRJ - Huvitus - Vaativa B - 2/40\n20.04.2014 - KRJ - Fiktio - Vaativa B - 4/40\n25.04.2014 - KRJ - Linya Stud - Vaativa B - 4/60 07.05.2014 - KRJ - Huvitutti - Vaativa B - 1/40\n08.05.2014 - KRJ - Huvitutti - Vaativa B - 6/40\n10.05.2014 - KRJ - Huvitutti - Vaativa B - 3/40\n12.05.2014 - KRJ - Huvitutti - Vaativa B - 4/40\n01.06.2014 - KRJ - Pirunkorpi - Vaativa B - 3/40\n01.06.2014 - KRJ - Huvitutti - Vaativa B - 2/40\n02.06.2014 - KRJ - Huvitutti - Vaativa B - 3/40\n02.06.2014 - KRJ - Ventos - Vaativa B - 1/50\n02.06.2014 - KRJ - Pirunkorpi - Vaativa B - 1/40\n03.06.2014 - KRJ - Huvitutti - Vaativa B - 2/40\n04.06.2014 - KRJ - Huvitutti - Vaativa B - 5/40\n04.06.2014 - KRJ - Pirunkorpi - Vaativa B - 5/40\n04.06.2014 - KRJ - Derian - Vaativa B - 4/40\n07.06.2014 - KRJ - Fiktio - Vaativa B - 5/60\n09.06.2014 - KRJ - Muiston suomenhevoset - Vaativa B - 6/40\n11.06.2014 - KRJ - Hysteria - Vaativa B - 3/50\n11.06.2014 - KRJ - Riiviöt - Vaativa B - 1/50\n12.06.2014 - KRJ - Riiviöt - Vaativa B - 3/50\n14.06.2014 - KRJ - Yemene - Vaativa B - 6/40\n15.06.2014 - KRJ - Hysteria - Vaativa B - 3/50\n09.07.2014 - KRJ - Huvitutti - Vaativa B - 3/40\n15.08.2014 - KRJ - team Räyhähenget - Vaativa B - 4/40\n16.08.2014 - KRJ - Kuiskeen Suomenratsut - Vaativa B - 5/40\n17.08.2014 - KRJ - Kuiskeen Suomenratsut - Vaativa B - 3/40\n22.08.2014 - KRJ - team Räyhähenget - Vaativa B - 3/40\n11. heinäkuuta 2014 - Kouluvalmennus, valmentajana Pipariina\nKiiran kanssa tänään olemme päätyneet treenaamaan etenkin avo- ja sulkutaivutuksia. Ratsukko lämmittelee jo uralla ravissa, ja tamma huitoo hännällään ärtyneenä. Aloitamme harjoitukset yksinkertaisella alkuverryttelyllä pääty-ympyröillä ravissa ja laukassa pyrkien saamaan tammaa kuulolle. Lähdemme hiomaan aivan perusasioita - Kiiran kanssa pärjää parhaiten hellävaraisilla avuilla. Kun ratsukko saavuttaa yhteisen sävelen, alkaa tamma pehmetä ja toimia kuin ajatus. Istunnan lisäksi kiinnitämme huomiota myös pohjeapuihin sekä tuntuman keveyteen. Sulkutaivutusten kanssa tammalla ei ole mitään ongelmia - toistamme harjoituksia useampaan kertaan. Avotaivutuksissa kuitenkin saamme nähdä tammasta myös temperamenttisemman puolen. Tamman kaula taipuu liikaa, ja asetuksessa on ongelmia, joten harjoittelemme liikettä osissa useamman kerran - Kiiraa tämä ei miellytä. Yhden lähes onnistuneen liikkeen jälkeen kuitenkin päädymme siirtymään laukkaharjoitteluun omien, mutta myös tamman hermojen säästämiseksi. Laukassa harjoittelemme muutamaan kertaan laukanvaihtoa, joka toimii ratsukolla erittäin hyvin. Päätämme harjoitukset onnistumiseen ja kotiläksyksi annankin avotaivutusten treenaamista.\n02. helmikuuta 2014 - Päiväkirjamerkintä, kirjoittanut entinen omistaja Jenny\nKiiran kanssa on viimeaikoina keskitytty kilpauran aloittamiseen, joka lähenee uhkaavasti päivä päivältä. Hiljalleen alkaa jännittämään miten tamman kanssa pärjäillään - varsinkin kun on myöhemmin kasvattajan pyynnöstä kantakirjaus luvassa. Kotikentillä on tamman treeni-tulokset olleet kuitenkin lupaavia. Toivoa siis on, että Kiiran vanhempien taidot ovat periytyneet myös jälkeläiselleen. Jää kuitenkin nähtäväksi saadaanko me tästä tammasta koulittua se koulukenttien tähti, jonka me kaikki sen toivomme olevan.\n©2018 • Hallavaaran Suomenhevoset - suntuubi.com


Agrobiotalouden innovaatiokilpailu, AB Challenge, käynnistyi viime marraskuussa. Kilpailun ensimmäisessä vaiheessa haettiin laajalla skaalalla ruokainnovaatioita aina digitaalisista ratkaisuista kiertotalouteen. Kilpailun ensimmäinen vaihe päättyi 28.2, jolloin yhteensä 14 innovatiivista ideaa oli saapunut kilpailuun.\nTuomaristo valitsi jatkoon kolme parasta ideaa, jotka ovat Agrobiosampo – turpeesta seuraavan sukupolven funkkis, LinAvec – Vatsan hyvinvointituoteperhe sekä Omenahaus. Jokainen jatkoon päässeistä ideoista palkittiin 2000 eurolla, joka käytetään idean jatkokehittämiseen. Kolmea ideaa jatkojalostetaan sekä niiden liiketoimintamallia kehitetään AB Campillä, joka järjestetään 21.-22.4. Seinäjoella. Tämän jälkeen ideoiden omistajat jatkavat kehittämistä ja jättävät lopullisen version ideasta tuomaristolle arvioitavaksi. Voittaja julkistetaan Food Business Summit –tapahtumassa 8.6. ja palkitaan 5000 eurolla.\nAB Challenge tuomaristoon kuuluvat asiantuntija Merja Rehn (Sitra), toimitusjohtaja Karri Kunnas (Foodwest Oy) sekä professori Maija Tenkanen (Helsingin yliopisto).\nAgroBioSampo-brändi ja -tuoteperhe tuottaa turpeesta funktionaalisia elintarvikkeita globaaleille markkinoille. Ravinnontuotantona se on myös jatkuvaa, ei kausittaista, kuten viljelytoiminta tai polttoturpeen nosto, jolloin sen jalostusresurssit ja logistiikka toimivat taloudellisemmin ja tehokkaammin, mahdollistaen samalla edullisemmat lopputuotteet.\nLinAvec on hyvinvointituotesarja, joissa on pellavansiementä ja kauraa tai ohramäskiä. Pellavansiemen sisältää Omega-3 rasvahappoihin kuuluvaa alfalinoleenihappoa, joka auttaa hyvän veren kolesterolitason ylläpitämisessä. Kaurassa ja ohrassa on hitaasti liukenevaa kuitua beetaglukaania, joka parantaa suoliston hyvinvointia ja auttaa ylläpitämään hyvää veren kolesterolitasoa. Tuotesarjassa on marjaisia myslejä sekä pirtelöitä. Kauraa sisältävät tuotteet soveltuvat gluteinittomaan ruokavalioon. Tuotesarja on jokaisen omasta terveydestä välittävän ihmisen helppoa ravintoa.\nOmenahaus tarjoaa uudentyyppisen kiertotalouden palvelumallin, jossa ylijäämä omenat puristetaan mehuiksi ja saadaan hyötykäyttöön. Ratkaisussa korostuu digitaalisten menetelmien hyödyntäminen osana kiertotaloutta. Samaan aikaan Omenahaus-palvelumalli tarjoaa mahdollisuuden tehdä uudentyyppistä liiketoimintaa hävikkiomenoista sekä muista hedelmistä sekä vihanneksista. Samaan aikaan malli on erittäin skaalautuva.\nLisätietoja AB Challenge kilpailusta Ari Sivula, ari.sivula@seamk.fi, 040 830 2374 ja Päivi Alaniska paivi.alaniska@intoseinajoki.fi, 040 505 3284 www.abseinajoki.com/abchallenge\nAB Challenge kilpailun järjestäjänä on agrobiotalouden innovaatioyhteisö AB Seinäjoki, joka tarjoaa alueen yrityksille, tutkijoille, kehittäjille ja muille toimijoille mahdollisuuden verkottua sekä kehittää ja tätä kautta luoda uusia innovaatioita ja kiihdyttää liiketoimintaansa. Kilpailu on osa AB Seinäjoki -hanketta, jota hallinnoi Seinäjoen Ammattikorkeakoulu. Hankkeessa osa-toteuttajina toimii Into Seinäjoki Oy, Luonnonvarakeskus ja Helsingin Yliopiston Ruralia-instituutti/ Seinäjoen Yliopistokeskus. Hanke on saanut rahoituksensa Pirkanmaan liitosta, Euroopan aluekehitysrahastosta ja Seinäjoen kaupungilta. Erityiskiitos kilpailun rahoituksesta kuuluu Etelä-Pohjanmaan korkeakoulusäätiölle.\nruokaketju •agrobiotalous •liikeideakilpailu •


Keilaniemen uuden toimisto- ja hotellitornin suunnittelu etenee | Espoon kaupunki - Esbo stad\n23.10.2018 10:05:58 EEST | Espoon kaupunki - Esbo stad\nKeilaniemenrantaan tulevan, 161 metriä korkean toimisto- ja hotellitornin suunnittelussa päästään askel eteenpäin, kun kaupunkisuunnittelulautakunta käsittelee Keilaniemenrannan asemakaavan muutosta tiistaina 23.10.2018. Asemakaavan muutoksen mukaan tornin viereen rakennetaan myös asuntoja, palveluja ja liiketiloja.\nKeilaniemenranta, näkymä Keilaniementieltä. Kuva: Arkkitehtitoimisto Sarc\nKorkeuksiin nousevan uuden tornin toimisto-osan päävuokralainen olisi KONE Oyj. Tornin alimpiin kerroksiin tulisi Rantaraitin suuntaan avautuvat kongressi-, ravintola- ja kahvilatilat. Torni valmistuu vuonna 2022.\nTornihankkeen takana on Regenero Oy, jonka hallituksen jäsen Kari Helin ottaa asemakaavan muutoksen ilolla vastaan.\n”Asemakaavan muutos mahdollistaa suunnitelmiemme etenemisen. Haluamme olla mukana kehittämässä Keilaniemestä näyttävää, monipuolista ja elävää merellistä kaupunginosaa, jossa yhdistyvät työskentely, asuminen ja laadukkaat palvelut.”\nRantaraitista viihtyisä rantapromenadi\nOlli IsotaloTeknisen toimen johtaja\nKeilaniemenranta etelästä. Kuva: Arkkitehtitoimisto Sarc\nKaupunkisuunnittelulautakunnan kokouksen 23.10.2018 esityslista


Shards of Chaos: Brainstorm, brainthunder\nMinä olen nykyään paljon paljon sosiaalisempi kuin ennen. Jutskailen kuntoutuksessa ihan mielelläni, täysin vapaaehtoisesti melkein kaikkien kanssa, ja melko useana päivänä, vaikken aina. Saan ihmisten kanssa kommunikoinnista sitä mielihyvää, mitä laumaeläimet nyt yleensäkin saavat yhdessä pöhisemisestä. Melkein joka päivä. Onhan minulla niitäkin päiviä, ettei kiinnostaisi laisinkaan avata suutaan kertaakaan, paitsi ehkä kisulle, tai nähdä ketään, tai kuulla kenekään ääntä, enkä vastaa edes puhelimeen. Sitten istun kotona oikein tyytyväisenä yksin puuhastelemassa omiani, lataan sosiaalisuusakkuani. Introvertit ihmisethän toimivat niin, että juuri sosialisointi tyhjentää akut, ja yksinolo lataa, ekstroverteilla taas homma menee toisin päin. Tänäänkin kuntoutuksessa juttelin kaikkien kanssa, olin oikein iloinen ja höpsöttelin, hoksasin kyllä taas sen pahan tapani haukkua muita sioiksi, en tietenkään tosissani, mutta ei se mikään mukava tapa ole. Haltiapoika kysyi, kun kävelimme yhtä matkaa pois, miten jaksan puhua ihmisten kanssa. Se sai minut ajattelemaan, että mitenpä tosiaan? Enhän minä ennen jaksanut.\nKahden aikoihin kun kaikilla loppui kuntoutuspäivä, suurin osa lähti kiirehtimään ruudun ääreen peliä katsomaan. Minullakin oli vähän kiire kotiin, tosin eri syystä, halusin äkkiä yksin kuuntelemaan musiikkia ja värjäämään tukkaa ja laittamaan ruokaa ja oleilemaan. Oli niin supersosiaalinen päivä, että tuntui ihanalta päästä omaan kotiin, omaan rauhaan. Mitä luksusta asua ihan yksin.\nTältä tukka näytti ensimmäisen värjäysyritelmän jälkeen. Siitä piti tulla hopeinen ja sininen... Mutta niinhän se on, että shokkivärit, etenkin se hopea, eivät aina tartu, joten värjäsin tässä illalla uusiksi. Vieläkin hieman kellertää, hngh.\nKatsotaan, millaiselta tämä tukka nyt näyttää, kunhan se on kuivunut. Sitten tilaan lisää hopeaa, ja kokeilen vielä kerran. Jos ei meinaa tarttua, luovutan, ja pistän koko pään siniseksi.\nElämän pieniä iloja: Nukkuminen upouusissa lakanoissa, jotka ovat juuri täydelliset.\nLähettänyt Miss Chaos klo 23:41\nTunnisteet: hair, ootd, ramblings


Halvat lennot lentokentältä Yakiman lentoterminaali Skyscannerilla\nHalvat lennot lentokentältä Yakiman lentoterminaali\nTarkoititko lennot Yakiman lentoterminaali ?\nHalpojen lentojen löytäminen Yakiman lentoterminaali Skyscannerilla ei voisi olla helpompaa! Voit varata lennot Yakiman lentoterminaali Skyscannerin kautta yksinkertaisesti ja nopeasti – ja tehdä tämän täysin ilmaiseksi!\nVertaile halpoja lentoja Yakiman lentoterminaali matkakohteeseesi klikkaamalla yllä olevaa hakukonetta ja valitsemalla Mistä-kohtaan Yakiman lentoterminaali ja Minne-kohtaan “Minne tahansa”. Tämä antaa sinulle listauksen maista, lentoyhtiöistä sekä lentohinnat suorilla lennoilla ja välilaskuilla, joilla pääset matkustamaan Yakiman lentoterminaali. Jos aikataulusi ovat joustavat matkustuspäivien suhteen, niin Skyscannerin kautta voit etsiä sinulle halvimman ajan matkustaa Yakiman lentoterminaali.\nTarvitsetko hotellin lomamatkallesi? Skyscannerin Hotellit-sivusto tarjoaa sinulle markkinoiden parhaimmat hotellitarjoukset Yakiman lentoterminaali. Skyscannerin avulla löydät varmasti kaikki parhaat hotellidiilit.\nJos ehdit jo löytää lennot Yakiman lentoterminaali parhaimmalla tarjouksella, voit lisätä Skyscannerin kirjanmerkkeihisi, jotta voit palata taas myöhemmin buukkaamaan ja varaamaan lukuisista lentoyhtiöistä sekä kohteista maailmanlaajuisesti. Näin voit vertailla lentoja rauhassa omalla ajallasi ilman kiirettä.\nVaihtoehtoiset lennot kohteesta Yakiman lentoterminaali:\nLewiston-Nez Perce County 270 km\nKoko Washington (osavaltio)Yakiman lentoterminaali Lentokenttä | Kuka lentää kohteeseen Yakiman lentoterminaali\nHotellit paikkakunnalla: Yakiman lentoterminaali\nAutonvuokraus kohteessa Yakiman lentoterminaali


Pelicansin seuraava haaste odottaa Oulussa – ”Uskon, että KooKoo-peli kasvatti joukkuetta” | Pelicans\nPelicansin seuraava haaste odottaa Oulussa – ”Uskon, että KooKoo-peli kasvatti joukkuetta”\nOtteluennakkoUutinen | 14.9.2017 klo 4:26\nLiigan ottelutahti jatkuu tiiviinä. Tiistain KooKoo-kotipelissä satumaisesti jatkoaikavoittoon noussut Pelicans matkusti jo keskiviikkona Ouluun, missä joukkue kohtaa torstai-iltana Kärpät.\nKaikki näytti tiistain Pelicans-KooKoo-pelin alussa lahtelaisten vinkkelistä katsottuna hyvältä. Kotijoukkue vei peliä täydellisesti, mutta Borna Rendulicin heppoinen rangaistus ajassa 4:50 käänsi momentumin vieraille. Sarjan ainoana puhtaan pelin joukkueena Lahteen tullut KooKoo johti avauserän jälkeen 3-0.\n- Vähän lamaannuttiin vastustajan nopeista maaleista. Meillä loppui työnteko siihen paikkaan. Maalit tulivat aivan liian helposti, suomii Pelicans-puolustaja Casimir Jürgens.\nPelicans tuli toisessa erässä uudelleen peliin mukaan Jürgensin uran ensimmäisellä liigamaalilla. Vahva draivi jatkui kolmannessa erässä, kun Hannes Björninen ja Iikka Kangasniemi punnersivat pelin tasoihin. Nousu huipentui Jordan Rowleyn 4-3-jatkoaikamaaliin, joka sinetöi lahtelaisille arvokkaat kaksi pistettä.\n- Ryhtiliike lähti jokaisesta yksittäisestä pelaajasta. Muutettiin vähän ketjuja ja kaikki alkoi tekemään enemmän töitä. Päästiin koko ajan paremmin käsiksi kiekkoon, ja sitä kautta pelin päälle. Onneksi saatiin kaivettua jatkoajalla voitto, Jürgens sanoo ja jatkaa maalistaan:\n- Olihan se hieno fiilis onnistua itsekin maalinteossa. Olen päässyt hyvin jengin systeemiin sisään, ja oli hyvä, että sain tehtyä maalin heti alkukaudesta. Oltiin siinä tilanteessa häviöllä, joten se oli tärkeä maali myös joukkueelle.\nKolmessa pelissä tehot 1+1 tehnyt puolustaja sai pelin jälkeen juhlakiekon itselleen.\n- En tiedä, kuka sen kävi poimimassa, pitää kysyä äijiltä. Vein sen kotiin, mutta en vielä tiedä, minne sen laittaisin, hän nauraa.\nVoittoputkelle jatkoa Oulussa?\nPelicansin bussi starttasi keskiviikkona puolen päivän jälkeen kohti Oulua. Ennen lähtöä ohjelmassa oli välipäivän harjoitukset. Petri Matikainen ja Pasi Nurminen vetivät jäällä tiukan maalintekoharjoituksen osalle pelaajista, loput harjoittelivat fysiikkavalmennuksen johdolla hallin portaissa ja käytävillä. Kärpät-ottelusta on varmuudella sivussa kolhun saanut kapteeni Stefan Lassen, jonka korvaa kauden ensimmäisen pelinsä pelaava Roni Rukajärvi. Samuel Salonen debytoi mahdollisesti hyökkäyksessä.\nJürgens nousi bussiin virkeällä mielellä. Taisteluvoitto nostattaa joukkuehenkeä entisestään.\n- Se kertoo joukkueen lujuudesta, että noustiin kolmen maalin takaa voittoon. Se ei ole nimittäin koskaan helppoa. Uskon, että tämä oli tärkeä nousu meille ja se kasvatti joukkuetta. Tästä on hyvä lähteä eteenpäin.\nLahtelaiset ovat sarjataulukossa viidellä pisteellä seitsemänsiä. Torstain vastus Kärpät tulee seuraavana neljässä pisteessä. Mikko Mannerin päävalmentama joukkue pelasi viikonloppuna kaksi kertaa HPK:ta vastaan, joista se voitti ensimmäisen 2-1 ja hävisi toisen voittolaukauksilla 2-3. Tiistaina Jyväskylästä ei irronnut pisteitä loppuhetken 3-4-takaiskumaalila.\nKärppien alakerta on saanut Jukureista tulleesta Miika Koivistosta jättimäisen vahvistuksen puolustukseensa. Hyökkäyksen tuloksentekoyksikköön liittyivät kesällä paluumuuttaja Julius Junttila, Jasse Ikonen, Charles Bertrand ja ruotsalainen Nicklas Lasu. KalPassa hopeaa voittanut Jyri Junnila tuo hyökkäykseen jalkoja ja kokemusta, Otto Karvinen leveyttä. Luottovahti Jussi Rynnästä voidaan pitää yhtensä Liigan parhaana maalivahtina.\nPelicansin ja Kärppien viime kauden kohtaamisissa pisteet menivät oululaisille 7-5.\n- Kärpät pelaa varmasti samanlaista lätkää kuin aikaisempina vuosina. Eli tarkkaa peliä, ja painetta annetaan aina kun on paikka. Heillä on yleensä ollut vaarallinen ylivoima. Pohjoiseen ei ole koskaan helppoa lähteä pelaamaan, Jürgens kertoo.\nPelicansin teema on karsia puolustuspään virheitä ja pitää kenttätasapaino paremmassa balanssissa. Vastustaja on päässyt rokottamaan liikaa vastahyökkäyksistä.\n- Se lähtee jokaisesta itsestään, että tehdään sovittuja asioita ja paiskitaan hommia koko 60 minuuttia. Pieni skarppi jokaiselle viime pelistä niin hyvä tulee.\nKärpät – Pelicans torstaina Oulun Energia-Areenalla klo 18.30.


Vantaan Tanssiopiston uuden päätoimipisteen muutostyöt - Inlook\nVantaan Tanssiopiston uuden päätoimipisteen muutostyöt\nVantaan Tanssiopisto avasi vuodenvaihteessa 1.1.2016 uuden päätoimipisteen Vantaan Myyrmäen Kilterinkujalle, missä sijaitsevat myös kolme uutta isoa tanssisalia, toimistotilat, puvusto sekä varastotilat. Muuttoa edelsi täydellinen saneerausurakka, johon pääurakoitsijaksi oli valittu Inlook Sisustus Oy.\nN. 900 m2: saneerauskohteessa pinnoitettiin ja maalattiin uudelleen seinät, katot ja lattiat sekä rakennettiin Inva-WC ja keittiö. Osa kohteen lattioista uudistettiin Dr. Schutz® PU-menetelmällä, jossa linoleum- ja Hovi-laatoilla pinnoitetun lattian päälle levitettiin uusi pu-pinnoite. Kahden tanssisalin puolelle asennettiin myös yhteensä 300 m2 erikoiskorokelattiaa.\nSyyskuussa alkaneen ja joulukuussa 2015 valmistuneen Inlook Sisustuksen saneerauskohteen vastaava mestari oli Jari Mulari, projektipäällikkönä Timo Kaija. Asentajia kohde työllisti keskimäärin 6. Projektin rakennuttaja oli Keskinäinen Työeläkevakuutusyhtiö Elo, jonka edustajana toimi Hannu Pikkarainen. Eero Kyllönen Opar Rakennuttajapalvelut Oy:stä oli vastaava rakennuttajakonsultti. Työ valmistui sovitun aikataulun mukaisesti ja yhteistyö kaikkien osapuolien kesken toimi hienosti.\nVantaan Tanssiopisto on Vantaan Tanssiopiston tuki ry:n ylläpitämä tanssin perusopetusta antava tanssioppilaitos. Opisto kuvailee, että sen tavoitteita ovat oppilaiden kasvu tasapainoisiksi, vastuullisiksi ja itsenäisiksi aikuisiksi sekä hyvä ymmärrys tanssista taidemuotona. Tanssia voi opiskella haasteellisesti tavoitteena ammatilliset opinnot tai virkistävä harrastus. Tanssiopistolla on myös 8 muuta toimipistettä Vantaalla.


Talonkorkuinen hairy panic -pörrö nielee rakennuksia Australiassa - MTVuutiset.fi\nJulkaistu 18.02.2016 16:00 (Päivitetty 19.02.2016 09:35 )\nNäkymä Wangarattan kaupungissa on monin paikoin kuin fantasiaelokuvasta. Hairy panic -kasvit ovat kerääntyneet kattojen korkuisiksi ja niiden tiiviit kasvustot peittävät ovet ja ikkunat.\nPanicum effusum, tunnetummalta englanninkieliseltä nimeltään hairy panic on avokierijänä leviävä ruohokasvi joka elää lähinnä Australiassa. Nimitys "hairy" eli "karvainen" tulee siitä että sen lehtien päissä on pitkät ohuet rihmat. Avokierijä siitä puolestaan muodostuu, kun kuoltuaan kasvi irtoaa juurestaan ja lähtee levittämään siemeniään pyörien tuulen mukana. Hairy panic kasvaa ja leviää hyvin nopeasti.\nAbsurdit kuvat kasvihöttöön niin sisä- kuin ulkopuoleltakin uppoutuneista rakennuksista Kaakkois-Australiassa ovat levinneet ympäri maailmaa mm. australialaisen 7News-uutisten, Britannian yleisradioyhtiö BBC:n sekä amerikkalaisen CNN-uutiskanavan kautta.\nHairy panic on asukkaille ennestään tuttu vitsaus, mutta tämä vuosi on ollut poikkeuksellisen raju. Tuuli kuljettaa uutta kasvustoa välittömästi raivattujen kasvien tilalle, ja kasvi tunkeutuu myös rakennusten sisälle.\n- Tämä on niin turhauttavaa. Raivaukseen menee tuntikausia, valittaa Wangarattan asukas Jason Perna 7News-uutisille.\n- Tämä on fyysisesti kuluttavaa ja henkisesti vielä enemmän, kuvailee puolestaan Pam Twitchett.\nVakavaa vaaraa kasvi ei aiheuta. Se on lampaille lievästi myrkyllinen, mutta ei aiheuta haittaa esimerkiksi lemmikeille tai ihmisille. Monet asukkaat ovat myös huolissaan mahdollisesta tulipalovaarasta, mutta viranomaisten mukaan ongelman muuttuminen paloriskiksi on melko epätodennäköistä.\nLähteet: 7News, BBC, Guardian